Tunai Janji, Achey Selesaikan Hutang Kerja Arwah Abam

Sudah hampir enam bulan pemergiaan Allahyarham Abam Bocey, bagaimanapun ia masih memberi kesan besar dan mendalam buat pelawak dan penyanyi Achey. Menurutnya, ingatannya pada arwah masih kuat.

Tersentak seketika apabila ditanya mengenai perkembangan kumpulan Bocey, Achey berkata setiap kali dia dan Fad berjumpa, pasti akan mengimbau kembali kenangan bersama arwah. Kata Achey lagi, dia juga sering melawat kubur Arwah yang terletak di Gombak.

BACA: Hasil Simpanan 10 Tahun, Achey Berjaya Beli Rumah Tiga Tingkat

“Saya sering berulang alik ke Raub, Pahang, jadi saya selalunya singgah di Tanah Perkuburan Islam Kampung Sungai Pusu untuk melawat kubur arwah. Jujurnya, pemergian arwah meninggalkan kesedihan mendalam buat saya dan Fad.

“Setiap kali saya dan Fad berjumpa, kami akan sedekahkan al-Fatihah dahulu pada arwah, kemudian barulah kami berbincang mengenai perjalanan Bocey.

“Apabila bercerita, pasti mengimbau kenangan bersama arwah. Nama arwah sering di bibir kami. Jadi, tak banyak yang saya minta, terus berdoa untuk arwah,” katanya kepada BH Online.

Achey berkata dia dan Fad kini sedang berusaha untuk mewujudkan saluran YouTube dan Facebook untuk kumpulan Bocey. Ujarnya, setiap pendapatan yang diperoleh akan disalurkan untuk bahagian arwah dan keluarganya.

Dalam pada itu, Achey turut menunaikan janji untuk menyempurnakan kerja arwah yang tergendala secara sukarela dan percuma. Malah, kerja yang dilakukannya itu turut dibantu oleh isterinya, Anne.

“Ada dua ‘review’ menerusi laman Instagram yang dilakukan bagi pihak arwah. Ia membabitkan produk kurus yang kurang sesuai untuk saya, memandangkan saya sememangnya kurus. Jadi, saya lakukannya bersama isteri. Alhamdulillah, tontonan agak tinggi.

“Satu lagi membabit produk minuman dan saya dapat maklum balas yang baik hingga peniaga terpaksa menyuruh saya memadamkan entri kerana tidak dapat memenuhi permintaan pelanggan,” katanya.

Achey berkata, dia juga tidak pernah lupa untuk membantu balu Abam, Siti Nurhidayah Mohd Ali yang kini menanggung cahaya mata, Syed Uthman Hamzah Al-Juffrey yang berusia setahun sebulan.

“Saya dan isteri akan berhubung dengan Nurhidayah, setiap minggu. Ada kala saya akan menyertai sesi live yang dilakukan untuk menjadikan perniagaannya mendapat perhatian.

“Sekarang, Nurhidayah berniaga cempedak goreng, durian dan buah-buahan. Saya akan bantu apa yang boleh dibantu dari segi promosi.

“Saya tidak hanya mengambil berat mengenai isteri dan anak, malah sering menghubungi keluarga arwah seperti ibu serta adiknya, Ali Puteh,” katanya


Mister Potato Ada ‘Kawan Baru’? Jom Tengok Siapa Mereka

OMG! Guys, Mister Potato bawa masuk kawan baru pula kali ini. Dengar cerita geng keropok kegemaran ramai ini sudah mula bawa kerepek kentang crinkle cut terbaharu ke Malaysia. Semua ni punca nak bagi ramai yang jatuh cinta lah tu!

Tapi kan, tak salah kalau jatuh cinta dengan ‘kawan baru’ Mister Potato. Mana tahu ‘kawan baru’ ni akan buat anda Lebih Syok dan Ranggup Giler bila makan. Alahai, mula lah nak terliur, terus rasa tak sabar nak cuba!

‘Kawan baru’ yang kami maksudkan tu adalah Syok Wave kerepek kentang crinkle cut terbaharu yang paling rangup dan sedap dari Mister Potato. Syok Wave ini ada tiga flavour baru yang bakal buat anda melekat dan termimpi-mimpi ‘kawan baru’ Mister Potato ni. Antaranya Haah! Fiery Fried Chicken, Kaw Kaw BBQ, dan Fuhh! Seafood.

Dengar sahaja pun dah rasa tak sabar nak mencuba kerepek kentang dengan crinkle cut yang baru ni kan? Tapi sambil-sambil makan tu, anda boleh juga layan video ini, best! Boleh lah berangan jadi superhero bila layan Mister Potato yang baru ni.

Amacam layan kan tengok video tadi. Kalau bagi anak-anak tengok ni pasti mereka tak sabar nak cuba semua flavour terbaru ini. Yalah untuk jadi superhero yang hebat mengikut flavour lah katakan.

Tapi tak salah pun kalau anak-anak anda dan anda untuk jadi superhero Mister Potato mengikut flavour kegemaran anda dari Syok Wave ni. Sertai sahaja cabaran TikTok Mister Potato.

Haa ni ada challenge baru untuk anda semua yang teringin nak jadi superhero dan nak menang Nintendo Switch. Jom ajak kawan-kawan semua join #DoTheSyokWavePose TikTok Challenge di https://vt.tiktok.com/UcBUuA/ .

4. Lima penyertaan yang paling banyak ‘Likes’ akan menang Nintendo Switch!

5. Pastikan profile anda Public kalau nak dapat ‘Likes’ dari kawan-kawan

Menarik kan? Bukan setakat boleh jatuh cinta dengan ‘kawan baru’ Mister Potato, siap dapat hadiah lagi. Siapa yang tak join tu, memang rugilah!

Kalau anda semua nak menang Nintendo Switch, jangan tunggu lama-lama untuk sertai challenge ini. Pergi serbu cepat mana-mana kedai berdekatan anda untuk dapatkan Syok Wave dengan flavour terbaru Mister Potato.

Beli semua flavour  pun okey juga, baru boleh dapat banyak pose! Selamat mencuba semua! Kami pun nak cuba jugalah. Mana tahu dapat Nintendo Switch!


Tiada Tawaran Berlakon, Iqram Dinzly Buat Duit Dengan Bigo Live

Mengakui masih mahu berlakon meskipun tiada tawaran lakonan diterima sejak beberapa tahun lalu, pelakon sensasi Iqram Dinzly berkata dia menggunakan platform media sosial untuk menjana pendapatan.

Aktif menggunakan aplikasi Bigo Live sejak dua tahun lalu, Iqram mendedahkan dia menerima bayaran ribuan ringgit sebulan. Selain itu, Iqram berkata dia turut membuat peniagaan kecil-kecilan untuk menyara kehidupan.

“Selama empat tahun setengah saya menetap di Ipoh, Perak dan buat perniagaan kecil-kecilan bagi menampung kehidupan tapi ramai juga tak tahu saya jana pendapatan menerusi aplikasi Bigo.

“Bulan pertama guna aplikasi itu saya dapt RM5,000 dan sekarang ini purata dalam RM2,000 sebulan. Akaun saya pernah disekat selama setahun kerana melanggar terma dan syarat Bigo.

“Alhamdulillah rezeki itu ada. Kalau tanya pasal lakonon, sejujurnya saya masih mahu berlakon. Tapi sekarang saya lebih minat berlakon menerusi media sosial,” katanya kepada mStar Online.

Dalam pada itu, Iqram meluahkan rasa syukur dipertemukan sahabat lamanya iaitu penyanyi kembar AishaHanim yang sentiasa memberi sokongan termasuk dari segi kewangan.

“Saya anggap mereka seperti bidadari yang berhati mulia. Saya bersyukur ketika orang pandang saya hina, mereka pula sebaliknya.

“Kami berjumpa semula dan mereka bantu saya dalam beberapa projek seperti jubah dan sebagainya. Mereka jadi tempat saya meluahkan perasaan serta berkongsi aktiviti kehidupan,” katanya.


Ibu Mahu Kilafairy Cepat Tamatkan Zaman Bujang

Sebagai seorang ibu semestinya mahukan anaknya mempunyai pasangan dan hidup bahagia. Termasuklah ibu Kilafairy iaitu penyanyi Rohana Jalil yang mengakui senang hati jika anaknya itu menamatkan zaman bujang secepat mungkin.

“Kalau boleh saya memang nak Kila cepat kahwin. Gembira rasanya kalau anak dah lepas (kahwin).

“Saya tahu buat masa ini dia memang berkawan-kawan dengan lelaki. Apabila ditanya mengenai soal tunang atau kahwin, dijawabnya lambat lagi,” katanya kepada Harian Metro.

Mengulas mengenai penghijrahan anaknya yang sudah pun berhijab, Rohana berkata beliau sangat bersyukur dengan keputusan Kilafairy dan mendoakan yang terbaik buat anak bongsunya itu.

“Perubahan itu dibuat sendiri tanpa paksaan. Tengok-tengok dia dah bertudung. Kila beritahu dia memang serius nak bertudung dan saya mendoakan yang terbaik. Minta-minta apa yang dilakukan ini berkekalan,” katanya.

Rohana berkata anaknya juga sudah menjual koleksi baju seksinya itu. Meskipun sebelum ini anaknya itu berdepan dengan pelbagai kecaman, namun beliau tidak runsing kerana pernah merasai situasi sedemikian ketika muda.

“Saya tak benarkan dia berikan begitu saja atau sedekah kerana tak bagus pula. Saya sedar Kila sentiasa berdepan kecaman warganet sebelum ini tapi sebagai ibu saya tak runsing sangat.

“Ketika zaman muda pun, saya dah merasai semua ini. Saya tak layan segala cerita negatif mengenai Kila. Kalau ambil peduli memang akan sakit hati,” katanya.

Dalam pada itu, Rohana turut meluahkan rasa syukur kerana rezeki anaknya tetap ada meskipun sudah berhijrah. Malah, Kilafairy juga nampak lebih gembira dengan kehidupannya kini.


“Panggilan Artis Sendu Tak Sesuai Untuk Saya”

Hampir sekian lama kelibat dirinya tidak muncul di kaca televisyen, model dan pelakon sensasi Haneesya Hanee dikatakan sering dilabel netizen sebagai artis sendur.

Tidak mudah melatah dan tidak terkesan digelar sedemikian, Haneeysa berkata dia masih baru lagi dalam dunia lakonan dan baru membintangi beberapa buah drama, jadi gelaran artis sendu tidak sesuai untuknya.

“Bagi saya, panggilan artis sendu tidak sesuai untuk saya, malah sedikitpun tidak terasa dengan panggilan yang diberi.

“Saya baru sahaja bertapak dalam industri seni, berapa kerat sangat drama yang dibintangi, jadi ia bukanlah gelaran yang sesuai ditujukan kepada saya. Lainlah, jika sudah lama saya berlakon,” katanya kepada BH Online.

Haneesya tertanya-tanya adakah disebabkan kontroversi menghimpit dirinya atau kemenangan Artis Baharu Wanita Popular di ABPBH tahun lalu punca syarikat produksi tidak berani mengambilnya kerana bimbang bersikap ‘demanding’.

Jelasnya, dia bukanlah seorang yang suka meletakkan harga kerana dia masih baharu lagi dalam dunia lakonan. Ujarnya, dia sangat meminati bidang lakonan sehingga hingga sanggup mengikuti kelas seni.

“Rezeki belum menyebelahi biarpun saya memenangi ABPBH, tahun lalu. Semakin kurang tawaran lakonan diterima. Mungkin produser takut saya meletakkan harga tinggi, tetapi saya tak mungkin bersikap sedemikian kerana saya tahu siapa diri saya.

Bagaimanapun, Haneesya tetap meluahkan rasa syukur rezeki dalam dunia peragaan masih tidak berhenti. Malah, dia juga turut menerima tawaran ulasan produk dan dua sumber pendapatan itu digunakan untuk menanggung keluarga.

Dalam pada itu, biarpun kebanyakan kontroversi yang tercetus bukan disengajakan, Haneesya berkata dia mahu 2020 menjadi tahun positif untuk menjaga nama dan kerjayanya.

“Kebanyakan kontroversi yang berlaku wujud secara tidak disengajakan. Sedikit kesalahan yang dilakukan, netizen suka membesarkannya hingga menjadi tular.

“Saya tak mahu menoleh ke belakang lagi, saya mahu mengurangkan kontroversi dan fokus kerja serta produk yang bakal dihasilkan,” kata Haneesya.


Gambaran Tidak Tepat, Sebenarnya Akta 244 Perlu Penambahbaikan

Akta Perbadanan Kemajuan Filem Nasional Malaysia 1981 (Akta 244) memerlukan penambahbaikan, akui Menteri Komunikasi Dan Multimedia Datuk Saifuddin Abdullah.

Dalam satu kenyataan beliau berkata, undang-undang sedia ada berkenaan berkenaan digubal sebelum era media sosial seperti TikTok dan YouTube dan telah digunakan selama ini, iaitu oleh kerajaan-kerajaan terdahulu, termasuk Barisan Nasional dan Pakatan Harapan.

“Ketika menjawab soalan itu, saya hanya menerangkan tentang undang-undang yang sedia ada, iaitu Akta Perbadanan Kemajuan Filem Nasional Malaysia 1981 [Akta 244] yang diluluskan Parlimen pada tahun 1981,” jelas Saifuddin.

Ujarnya lagi, laporan media mengenai jawapan beliau memberi gambaran yang tidak tepat sehingga membawa kepada makna yang berbeza daripada maksud jawapan sebenar.

“Pada 1981, teknologi pada masa itu tiada langsung media sosial seperti Tik Tok, YouTube dan sebagainya. Kementerian Komunikasi dan Multimedia Malaysia (KKMM) ambil maklum bahawa Akta ini perlu penambahbaikan.

Ahli Parlimen Indera Mahkota juga menegaskan bahawa kerajaan tidak pernah dan tidak berniat menggunakan akta ini untuk menyekat kebebasan peribadi individu dalam media sosial.

“Ini telah pun saya nyatakan dalam sidang media Kad Laporan 100 hari saya sebagai Menteri KKMM pada 20 Jun 2020, iaitu KKMM sedang menilai semula semua undang-undang di bawah pengawasannya,”
katanya lagi.

Terdahulu media melaporkan Ahli Parlimen Indera Mahkota itu sebagai berkata, semua penerbit filem termasuk agensi media arus perdana dan media persendirian diwajibkan memohon Lesen Pengeluaran Filem serta Surat Perakuan Penggambaran (SPP) sebelum menerbitkan filem mereka di platform media sosial ataupun saluran tradisi.

Katanya lagi, pemegang lesen perlu memaklumkan kepada FINAS sekurang-kurangnya tujuh hari sebelum penggambaran sesuatu filem dimulakan.

Laporan itu telah menimbulkan reaksi negatif sebilangan besar penghasil filem, serta netizen di laman sosial.

Rata-rata mereka berpandangan tujuan permohonan SPP adalah tertakluk bagi syarikat dan produksi yang memegang lesen pengeluaran Kemajuan Filem Nasional Malaysia (FINAS) dimana hasil karyanya hanya ditayangkan di televisyen mahupun pawagam.

Mengulas lanjut, Saifuddin berkata, kerajaan Perikatan Nasional tidak pernah dan tidak berniat menggunakan Akta itu untuk menyekat kebebasan peribadi individu dalam media sosial, iaitu fenomena yang tidak wujud ketika Akta tersebut digubal.

“Kami di KKMM terbuka untuk menerima apa-apa cadangan dalam memperbaiki bukan sahaja Akta dibahaskan pagi tadi, malah, semua undangundang di bawah pengawasan KKMM supaya bersesuaian dengan kehendak semasa,” katanya lagi.


Hasil Simpanan 10 Tahun, Achey Berjaya Beli Rumah Tiga Tingkat

Selepas 10 tahun menanti, impian pelawak Achey Bocey untuk memiliki kediaman idamannya akhirnya tercapai apabila dia berjaya memiliki sebuah rumah teres tiga tingkat di Sungai Buloh Selangor.

Achey berkata dia menggunakan wang simpanan yang dikumpul selama 10 tahun dan untuk mencukupkan wang tersebut, dia menjual empat buah motorsikal miliknya. Menurut Achey, dia dijangka berpindah selepas Hari Raya Aidiladha ini.

“Alhamdulillah, 10 tahun impian saya nak memiliki rumah itu. Sekarang sedang proses ubahsuai dan tak lama lagi siaplah.

“Kemungkinan selepas raya haji kami sekeluarga akan pindah. Rumah itu dibeli hasil wang simpanan dan saya jual empat buah motosikal. Bukan beli tunai, masih lagi hutang bank. Berapa harga tu biarlah rahsia tapi biasa-biasa saja, lengkap dan selesa untuk keluarga kami,” mStar Online.

Jumaat yang indah… tibalah masa saya bagi teaser gambar2 yang korang nak tau sgt rumah baru saya … 10tahun dik bukan tahun yang sikit untuk fokus kumpul duit.. jual benda yang bukan keperluan..untuk dapatkan rumah impian . . Yang pastinya korang mesti nak tau siapa yang buat rumah saya ni ka?…

A post shared by  achey Bocey 013-6408967 (mngr) (@acheykintangkintung) on Jul 16, 2020 at 8:30pm PDT

Sebelum ini, Achet ada berkongsikan beberapa keping foto hiasan dalaman rumah baharunya selepas proses pengubahsuaian menerusi Instagram miliknya.

Menerusi entri itu, Achey berkata 10 tahun bukanlah tempoh yang singkat untuk kumpul duit membeli rumah impiannya.

Achey dan isteri, Nor Hasanah Yahya mendirikan rumah tangga sejak sembilan tahun lalu dan mengambil seorang anak angkat diberi nama Nur Tiara Zinnirah pada tahun 2018.


Almy Nadia Bengang Dilabel Pelahap

Umum mengetahui, pelakon Datin Almy Nadia sangat aktif membuat ulasan makanan di Instagram miliknya. Bagaimanapun, Almy meluahkan rasa bengang apabila menerima kata-kata kesat daripada seorang netizen.

Menggelarnya seorang yang pelahap, malah netizen itu mengaitkan keguguran yang dialaminya itu akibat daripada caranya membuat ulasan makanan. Individu itu turut mengkritik ada ke orang yang menonton video ulasannya itu.

BACA: Dua Kali Keguguran, Almy Nadia Diminta Henti Buat Ulasan Makanan

“Ada ke orang tengok kau melahap makanan-makanan sampai sembilan minit kat IGTV tu? Review makanan memang kena tunjuk kau makan sampai habis berpuluh-puluh balang tu ke? Patutu gugur banyak kali! Semua membantai saja. Haha.. Dasar pelahap!”

Susulan itu, Almy berkata kata-kata negatif netizen membuatkan dia berasa tertekan sehingga menganggu fokusnya terhadap kerja. Ujarnya, sebelum ini dia tidak kisah mengenai kecaman netizen, namun kali ini mengaitkan dengan isu anak.

Dalam pada itu, suaminya Datuk Fizz Fairuz memuat naik status mengatakan bahawa dia akan mengambil tindakan undang-undang terhadap individu berkenaan.

Selepas berdepan keguguran kali kedua dalam tempoh beberapa bulan, netizen mencadangkan agar Almy berhenti membuat ulasan produk makanan di Instagram.  Bagaimanapun, Almy menafikan perkara itu menjadi punca dia keguguran dan akan meneruskan selepas kembali sihat.


Ini 10 Sebab Anda Perlu Miliki HUAWEI MatePad Pro 5G Berbanding Jenama Lain

Perasan tak sekarang ini semakin ramai yang menggunakan komputer tablet. Mungkin sebab ianya ringan dan mudah dibawa ke mana-mana. Dan mungkin juga nampak lebih versatil bila memakai tablet ni.

Peranti skrin sentuh ini kian mendapat tempat di hati pengguna dan kebiasaannya Ipad yang selalu menjadi sebutan. Ramai yang tidak tahu rupanya syarikat pengeluar teknologi gergasi dunia, HUAWEI ada mengeluarkan komputer tablet yang lebih menarik dan berbaloi harganya berbanding jenama lain.

Ini serius. Kami tak tipu! Memang sayang kalau anda tidak ambil tahu pasal perkembangan teknologi ini sebab memang banyak tablet yang jauh lebih bagus dari iPad sekarang ni kat luar sana antaranya HUAWEI MatePad Pro 5G.

HUAWEI MatePad Pro 5G adalah tablet dengan paparan penuh pertama di dunia yang dikuasakan set cip Kirin 990 5G. Ianya berkuasa dengan kelajuan muat turun video 10 kali lebih pantas, permainan 71 peratus lebih lancar dan kelajuan ujian 10 kali lebih pantas.

HUAWEI MatePad Pro 5G menawarkan tahap prestasi yang lebih bagus! Ia juga hadir dengan rekaan lebih elegan termasuk pelindung belakang peranti kulit Vegan yang menampilkan ciri eksklusif dan mewah.

Bukan itu sahaja, HUAWEI MatePad Pro 5G ini juga menepati gaya hidup masa kini kerana mereka menawarkan peranti yang mementingkan rekaan, teknologi dan inovasi dalam setiap ciptaan. Fuh!

HUAWEI MatePad Pro 5G adalah tablet 5G pertama di Malaysia berbanding jenama lain. Semua tahu kelebihan 5G yang dapat membantu untuk sentiasa berhubung dalam internet dengan pantas, ke mana sahaja anda pergi.

Peranti ini bersedia pada masa depan untuk anda rasai kelajuan internet 5G yang tinggi terutamanya ketika anda melancong ke mana-mana negara yang menyokong rangkaian 5G. Wah! Tentunya menarik.

Kami sangat teruja melihat skrin daripada HUAWEI MatePad Pro 5G ini. Ianya besar berbanding dengan jenama lain. Ia hadir dengan nisbah skrin-ke-badan terbesar di dunia pada 90%. Wow! Kalau anda bandingkan dengan Apple Ipad Pro 11 inci, ianya hanya memiliki 83.08% dan Samsung Tab S6 pula hanya memiliki 82.50%. So amacam?

Macam kami sebutkan di atas tadi, HUAWEI MatePad Pro 5G ini dilengkapi dengan HUAWEI kirin 990, chipset berprestasi terbaik dengan 5G!

Sudahlah skrin besar, RAM dan ROM HUAWEI MatePad Pro 5G ini pun besar jugak. Ia memiliki RAM 8GB dan ROM 256 GB, dibandingkan dengan Apple Ipad Pro 11 inci yang hanya memiliki RAM 2GB dan ROM 64GB. Manakala tab Samsung Galaxy S6 hanya mempunyai RAM 6GB dan ROM128 GB.

Ia dilengkapi dengan pengecasan tanpa wayar yang juga membantu mengecas peranti lain secara ‘wireless’. Sistem pengecasan tanpa wayar yang bersaiz 1.3 milimeter yang sangat sesuai untuk melengkapkan perjalanan anda tanpa perlu melupakan sebarang urusan penting yang harus diselesaikan segera.

HUAWEI MatePad Pro 5G ini mempunyai Multi-screen Collaboration yang mana setelah telefon anda disambungkan ke komputer riba, skrin telefon akan muncul secara automatik. Hebat kan? Ianya tidak ada di tablet yang lain tau.

Sokongan audio ini dioptimasikan dari Harman Kardon selain dilengkapi kamera belakang 13-megapixel dan kamera hadapan 8-megapixel.

Tablet ini juga menyokong Huawei MeeTime dan panggilan video secara HD. Jadi memang betul jelas kalau anda nak bercakap dengan orang tersayang nanti.

Ops, jangan tak tahu, HUAWEI MatePad Pro 5G ini turut dilengkapi dengan papan kekunci magnetik pintar dan HUAWEI M-Pencil untuk anda lakukan kerja dengan lebih produktiviti dan cekap!

Papan kekunci ini bukan hanya padan dengan peranti, malah ia cukup menyenangkan pengguna dengan padanan (pairing) automatik apabila ia hendak digunakan, selain sokongan sudut kecondongan 60/70 darjah yang dianggap cukup ideal. Menarik kan?

Gais! Anda boleh dapatkan HUAWEI MatePad Pro 5G dengan harga RM3,299 dan anda akan dapat akses premium PERCUMA selama 3 bulan untuk HUAWEI Video. Anda boleh melayari 300 video untuk mempelajari kemahiran dan pengetahuan baru bersama dengan pakar tempatan Malaysia.

Selain itu, anda juga dibimbing oleh 22 pakar yang berpengalaman dalam menguasai sukan, pendidikan dan hiburan dengan mudah! Betul-betul awesome!

Dan jika anda ingin membeli Smart Magnetic Keyboard yang berharga RM499, anda akan dapat HUAWEI M-Pencil yang berharga RM299 secara percuma!

Jadi, jangan tangguhkan lagi untuk membuat pembelian. Dengan 10 kelebihan yang kami bagi ni, ternyata HUAWEI MatePad Pro 5G ini tiada tandingannya berbanding dengan tablet lain.

Info lebih lanjut pasal tablet HUAWEI MatePad Pro 5G ni ataupun kalau anda nak beli dengan harga paling kompetitif, boleh ke website HUAWEI ini sekarang.


Wak Doyok Ditegur Perlekeh Pakaian Seragam Tentera US

Sebelum ini hangat diperkatakan mengenai Wak Doyok atas kesilapannya menempah cincin berjata Johor. Susulan itu, Wak Doyok tampil memohon maaf dan berjanji tidak akan mengulangi kesilapan itu lagi.

Baru sahaja reda dengan isu tersebut, nama ikon fesyen itu sekali lagi menjadi tumpuan apabila didakwa tidak menghormati pakaian seragam tentera Amerika Syarikat pula.

BACA: Butik Terpaksa Ditutup, Wak Doyok Buat Jualan Lelong Serendah RM1

Difahamkan, baru-baru ini, Wak Doyok ada memuat naik fotonya memakai pakaian seragam tentera Amerika Syarikat pada tahun 1941. Foto tersebut bukan sahaja mendapat perhatian rakyat Malaysia tetapi netizen dari negara luar juga.

Malah, seorang netizen dari Amerika Syarikat meninggalkan komen meminta Wak Doyok untuk mengeluarkan tangannya daripada poket seluar berkenaan. Tambahnya, Wak Doyok perlu mencukur janggutnya kerana ia mengganggu imej USMC.

Netizen tersebut turut menggelarkannya sebagai ‘tinhorn’ merujuk kepada seseorang yang berlagak mempunyai pengaruh yang besar.

Sedar akan kesilapannya itu, Wak Doyok dilihat membalas ringkas komen tersebut dengan beberapa emoji seolah memohon maaf atas kecuaian tersebut.

Dalam pada itu, rata-rata netizen berharap Wak Doyok segera memadam perkongsian berkenaan selepas diberi teguran. Malah, netizen turut menasihati Wak Doyok supaya lebih berhati-hati lebih-lebih lagi melibatkan hal negara.

Terdahulu, Wak Doyok didakwa menempah dan membeli cincin dengan ukiran lambang peribadi Sultan Johor, Sultan Ibrahim Iskandar pada 2018 melalui dalam talian dari sebuah syarikat di Indonesia.

Pada May lalu, Wak Doyok dihadapkan ke Mahkamah Sesyen Johor atas pertuduhan menggunakan lambang Kemahkotaan Sultan Johor Sultan Ibrahim Almarhum Sultan Iskandar tanpa kebenaran bagi tujuan persendirian. Bagaimanapun, Wak Doyok mengaku tidak bersalah.


MBI Perjelas Punca Sugu Tak Layak Terima Anugerah Ikon

Semalam, hangat diperkatakan mengenai suami YouTuber sensasi didakwa mencederakan isterinya. Ia dikatakan berpunca suaminya didakwa tidak berpuas hati namanya tidak tercalon untuk menerima anugerah Ikon Bandaraya Ipoh.

Tampil menjelaskan mengenai perkara itu, Pegawai Perhubungan Awam Majlis Bandaraya Ipoh (MBI), Mohd Syahrizal Azmi berkata, pengiktirafan itu diberikan kepada S Pavithra kerana kapasiti beliau sebagai anak kelahiran Ipoh.

BACA: Tak Sebut Nama Ketika Terima Anugerah Punca Suami YouTuber Cederakan Isteri

Jelasnya, anugerah sama tidak boleh diberikan kepada suaminya, Sugu yang merupakan anak jati Sungai Siput.

Menurutnya, pengiktirafan status ikon itu juga hanya melibatkan penerima individu dan bukan atas ‘Sugu Pavithra’ yang merupakan jenama saluran YouTube kendalian pasangan berkenaan.

“MBI memberi pengiktirafan ini hanya kepada Pavithra seorang kerana dia berasal dari Buntong, Ipoh manakala suaminya dari Sungai Siput.

“Ia sebagai satu bentuk penghargaan atas usaha dan pencapaiannya sebagai anak kelahiran Ipoh membina kerjaya menerusi bakat dimiliki,” katanya.

Terdahulu, suami YouTuber masakan popular ditahan reman selama tiga hari bermula semalam bagi membantu siasatan dakwaan mencederakan isterinya.


Bekas Kekasih Berminat Nak Beli Rumah Laudya Cynthia Bella

Sebelum mengumumkan perceraiannya, hangat diperkatakan apabila Laudya Cynthia Bella dalam proses menjual kediamannya di Jakarta Selatan. Malah, jiran memberitahu sudah beberapa kali melihat beberapa orang calon pembeli.

Susulan itu, bekas kekasih Laudya iaitu pelakon Raffi Ahmad menyatakan minat untuk membeli kediaman mewah milik aktres itu. Bagaimanapun, masih belum memutuskan perkata itu kerana belum berkesempatan bertemu Laudya.

“Memang rumah Bella mahu dijual cuma tak tahu lagi nak beli atau tidak sebab belum sempat berkomunikasi. Saya tak tahu kenapa dia nak jual rumah, mahu beli rumah lagi mungkin, kan rumahnya banyak,” katanya.

Ujar Raffi lagi, dia mengakui tertatik dengan kediaman mewah itu namun perlu melihat terlebih dahulu sebelum proses jual beli dilakukan. Malah, Raffi turut bergurau mungkin Laudya boleh beri harga ‘bekas kekasih’.

“Kalau harganya sesuai dan Laudya mahu beri harga sahabat atau harga bekas kekasih siapa tahu lebih murah. Cuma buat masa ini belum berbual lagi dengannya mengenai perkata itu,” kataya.

Jun lalu, Laudya dilaporkan ingin menjual kediaman mewahnya yang dikatakan bernilai RM3.6 juta. Timbul dakwaan mengatakan dia terpaksa menjual rumah tersebut kerana sudah muflis.

Terdaulu, teka teki status rumah tangga Laudya dan Engku Emran terjawab apabila pelakon popular Indonesia itu mengesahkan mereka sudah bercerai pada 1 Julai lalu.


Pengalaman Makan Spicy Korean Burger McDonald’s Kali Ni Pasti Berbeza Sebab..#Daebak!

Spicy Korean Burger kembali lagi gais! Annyeonghaseyo! Sejak diperkenalkan pada tahun 2017 lalu dengan tema Discover the World, peminat Oppa & Unnie mesti tak akan ketinggalan untuk dapatkan burger istimewa dari McDonald’s yang pasti bawa senyuman kepada semua rakyat Malaysia. Kami pun tak sabar nak cuba!

Cuba bayangkan Spicy Korean Burger ini masuk dalam mulut korang dengan sayur-sayuran campuran, bawang yang digril menaikkan lagi aromanya, dihidang pula dengan keju meleleh yang diapit ban arang hitam bersama sos pedas Korea berapi dan kepingan Daebak daging digril atau ayam rangup. Daebak!

Biar betul? Rupanya McDonald’s Malaysia membawa keindahan Korea terus ke Malaysia dengan menjadikan McDonald’s Putrajaya sebagai lokasi untuk kita merasai pengalaman budaya seakan-akan berada di Korea. Masa dekat sana korang akan rasa macam kena teleport terus ke Korea! Fuhh!

Dari depan pintu masuk kita dah boleh nampak papan tanda arah 50m lagi ke Seoul dan bila masuk nanti akan disambut dengan McDonald’s krew dengan pakaian tradisional Korea ala Hanbok.

Bukan bahagian dalam McDonald’s jer dihias ala-ala Korea, dekat luar pun korang akan nampak bentuk hati dengan tulisan Seoul Daebak yang besar dan korang boleh bergambar dekat kerusi merah jambu yang cantik ni sebagai kenang-kenangan.

Lepas tu bolehlah jadi Oppa & Unnie dengan pasangan dekat bawah pokok Cherry Blossom Tree. Baru macam K-Drama! Hehe! Jangan bawa balik pokok ni pula ok!

Itulah keunikan Seoul Experience activation yang akan dibawakan khas di McDonald’s Putrajaya bermula 21 Julai hingga 12 Ogos 2020 ini.

RM10,000 bukan sikit guys! Dah terlanjur dekat McDonald’s Putrajaya, apa kata korang terus layan Tik Tok dengan Spicy Korean Burger dan gunakan persekitaran yang indah. Barulah boleh buat Tik Tok Challenge yang menarik. Nah tengok contoh #McDaebak Tik Tok Challenge ni.

1. Muat turun aplikasi Tik Tok di Google Play Store atau Apple App Store.

2. Rakam video #McDaebak Tik Tok Challenge dengan lagu “CLAP” di Tik Tok dan ubah perwatakan sebaik sahaja menggigit Spicy Korean Burger.

3. Edit video mengikut kreativiti dan upload video di aplikasi Tik Tok dengan tanda #McDaebak.

4. Hantar penyertaan korang ke aplikasi McD App dan masukkan link video korang dengan mengisi maklumat penyertaan.

5. Paling penting, set profil Tik Tok korang kepada Public bagi memudahkan juri menilai video kreatif korang.

Untuk maklumat lebih lanjut tentang #McDaebak Tik Tok Challenge boleh tekan sini!

#McDaebak Tik Tok Challenge bermula 17 Julai hingga 2 Ogos 2020 ini. Tak rugi pun join sebab semua penyertaan yang sah akan dapat potongan 30% untuk pembelian Spicy Korean Burger yang kedua. Jadi jom kita berTik Tok dengan Spicy Korean Burger sekarang!


Syatilla Melvin Mula Risau Shaheizy Sam Makin Boroi

Melihatkan penampilan terbaru Shaheizy Sam, ramai yang terkejut dengan perubahan fizikal pelakon itu apabila berat badannya naik mendadak. Sam akui Perintah Kawalan Pergerakan (PKP) antara penyebab berat badannya naik.

Menurut Sam, sepanjang PKP dia menikmati waktu rehat bersama isteri, Syatilla Melvin serta anak mereka. Ujarnya, isterinya merancang untuk melebarkan badannya, namun kini mula risau dengan perubahan fizikal suaminya itu.

BACA: Menari Video Tiktok, Syatilla Melvin & Adik Beradik Dikecam Gedik

“PKP punya fasal saya duduk rumah dan luangkan masa dengan keluarga. Sebelum ini isteri memang ada target semasa PKP dia nak lebarkan badan saya, setiap hari dia masak makanan yang sedap-sedap.

“Tapi sekarang bila dah nampak jadi macam ni, dia dah nampak keraguan, mula risau. Takut lepas ni lebar-lebar, tak boleh nak kurus balik, ” ujarnya kepada mStar Online.

Dalam pada itu, Sam berkata sepanjang PKP dia banyak melakukan kerja sendiri, produk perniagaannya dan menguruskan produksinya sendiri. Mengulas mengenai kerjaya lakonan, dia akan mula berlakon hujung tahun ini.

“Sekarang saya banyak duduk rumah, buat kerja-kerja sendiri, fokus pada produk sendiri, dengan saya punya produksi sendiri. Bukan bermakna saya tak akan berlakon lagi. Kalau saya berlakon, hujung tahun,” katanya.


Siti Elizad Tunda Rawatan IVF, Mahu Habiskan Shooting Drama

Sebelum ini memaklumkan akan menjalani rawatan kesuburan in-vitro (IVF), bagaimanapun Siti Elizad berkata dia terpaksa menunda sehingga tamat penggambaran drama Jalan Sesat Ke Syurga yang masih dalam penggambaran.

Menurut Elizad, dia mengambil keputusan untuk menghabiskan penggambaran drama berkenaan terlebih dahulu bagi mengelakkan dirinya kepenatan dalam tempoh rawatan.

“Ramai ingat saya sudah memulakan rawatan IVF, tetapi saya belum berkesempatan memulakan lagi. Kini, saya sedang menghabiskan penggambaran drama Jalan Sesat Ke Syurga hingga akhir Ogos. Selepas itu, barulah saya tenang mahu memulakan rawatan,” katanya kepada BH Online.

Elizad berkata penggambaran drama tersebut sepatutnya telah tamat namun ditunda susulan pelaksanaan Perintah Kawalan Pergerakan (PKP).

Ujarnya, dia menerima banyak tawaran bagi menjayakan watak sedih dan tidak mahu perasaan emosi memberi kesan pada bayi.

“Saya tak mahu terlalu penat kerana ia memberi kesan kepada rawatan. Jadi, saya akan menjalani rawatan selepas penggambaran selesai dan hanya fokus sebagai penyampai radio dalam tempoh setahun” katanya.

“Saya mahu dalam tempoh saya menjalankan rawatan, saya tenang dan gembira sahaja. Tetapi, jika ada tawaran watak undangan, saya akan mempertimbangkan,” katanya.

Untuk rekod, Elizad mendirikan rumah tangga dengan duda dua anak, Shamsul Baharin Rahman pada 11 Januari 2015.


Azar Azmi Dituduh Menggeletis Nak Dapatkan Fizo Omar

Berkongsi momen manis membuat kejutan sempena hari lahir pelakon dan usahawan, Fizo Omar, nama pelakon Azar Azmi sekali lagi menjadi perhatian netizen.

Meskipun ramai yang suka melihat hubungan rapat pasangan itu, bagaimanapun ada segelintir dikalangan netizen yang kurang senang dan beranggapan Azar seolah-olah terlalu mencuba untuk mendapatkan Fizo.

THE SMURF ? Happy belated birthday @fizoomar And its paid ? all the TSUNAMI ? and TURBULENT just for you ? now you can call AMBULANCE ? to fetch you #dendamterbalas . . Keep all of this in the box and keep it in the safe, One day when you unlock the safe and open the box, you can smile with all the memories… #?? I gave a chance to everyone to celebrate with you first Because i wanna be the last for you… . . Tq to each one LETUPAN Cake @petitchef_cakes @bbqmalaysia @bbqmalaysia @ladybosscake @tauhubegedil.gemoleh @karipappusing_demmoqq_delivery @abamsdfood @icecreamlegend_damansara @mang_a_boi86 @nsdalicious @umikalsomghani . All friends @mecanicagarage My sifu dirt bike @acoi_pangkolo My nutrition @ay41man @lyn.shaare @hirevfazley717 @rrainnnbowww @imzack74 Abg mat (old skool xde ig) @kam2u @pejoyyahaya @syam0nz @azri_1976 @mimiiaman ABOS TEAM FOC TEAM . The video coming soon @hfilmsproduction @picxelmotionfilms . . BROUGHT TO YOU BY @snowybyazarazmi . . #kautungguakudatang #donthatespreadlove mekja #abejoe #azarazmi #fizoomar

A post shared by  ABOS (@azarazmi) on Jul 20, 2020 at 9:41pm PDT

Menerusi ruangan komen perkongsian itu, seorang netizen menyindir Azar dengan menuduh pelakon itu menggeletis untuk dapatkan Fizo. Malah turut menggelar Azar seorang yang gedik. Bagaimanapun, komen itu menerima kecaman netizen lain yang menganggap individu berkenaan seolah busuk hati.

Tidak melatah dengan komen negatif netizen itu, Azar dilihat membalas komen tersebut dengan mengajak individu itu untuk megenali dirinya dengan lebih dekat.

Selasa lalu, Azar membuat kejutan sempena sambutan hari lahir Fizo Omar yang ke 35. Menerusi kapsyen, Fizo juga dilihat turut meninggalkan komen dengan menzahirkan ucapan terima kasih buat Azar atas usaha tersebut.

Timbul spekulasi mengenai status hubungan mereka, bagaimanapun Fizo berkata dia selesa berkawan dengan Azar, namun masih jauh lagi untuk mentafsirkan hubungan mereka.


Selepas Anak Perempuan, Datin Shahida Dedah Anak Lelakinya Alami Disleksia

Umum mengetahui sebelum ini, isteri kepada usawahan kosmetik, Datuk Seri Aliff Syukri iaitu Datin Nur Shahida mendedahkan anak perempuannya, Qadeeeja mengalami Disleksia.

Terbaru, Shahida mengakui masalah itu juga turut dialami oleh anak ketiganya Ibraheem Adham atau mesra disapa sebagai Baem. Perkara itu dimaklumkan oleh Shahidah menerusi Instagram miliknya selepas membawa anaknya membuat ujian Disleksia.

Tidak panik meskipun dua anaknya mempunyai disleksia, Shahida tampil menerangkan situasi sebenar dialami oleh kanak-kanak tersebut bahawa ianya bukan kecacatan tetapi hanya ada masalah dari segi pembelajaran.

“Sebenarnya saya bawa Baem pergi buat ujian Disleksia, lepas buat ujian, dia disahkan mempunyai Disleksia sama macam Qadejah, bulan depan masuk sekolah baru lah Baem ya.

“Disleksia ini bukan kecacatan ya, ia cuma ada masalah pembelajaran, caranya tak sama macam kanak-kanak biasa. Mereka perlu ada cara khas untuk belajar, jadi, ibu bapa jangan susah hati okay,” tulisnya lagi.

Untuk rekoda, berdasarkan kenyataan Kementerian Kesihatan Malaysia, Disleksia merupakan sejenis masalah pembelajaran khusus yang berlaku pada kanak-kanak.

Kebiasaannya, kanak-kanak Disleksia mempunyai masalah dalam menguasai tugasan sekolah walaupun mereka telah berusaha dengan gigih.


Memenangi Hadiah Bernilai RM240 Ribu Dengan Peraduan Petron ‘JomBantu’

Seperti sedia maklum sejak awal tahun ini, rakyat Malaysia berdepan dengan virus yang mengancam nyawa iaitu Coronavirus (COVID-19). Tidak dapat dinafikan lagi, virus ini menyebabkan ramai di antara kita yang terjejas dari segi pendapatan sehingga ada yang diberhentikan kerja gara-gara syarikat tidak dapat lagi menanggung kos gaji pekerja.

Menurut sumber laporan Jabatan Perangkaan Malaysia (DoSM), virus berbahaya ini telah mempengaruhi corak perbelanjaan isi rumah negara sehingga mencatat penurunan sebanyak RM3,504 atau 55%. Jika anda dapat melihat carta di atas ini, ternyata dalam tempoh PKP, perbelanjaan untuk barang dan perkhidmatan penting seperti makanan, utiliti, kesihatan dan komunikasi telah meningkat.

Kami yakin, rata-rata kita semua mengalami kejutan yang berganda dari segi perbelanjaan. Jangan risau, hari ini, kami ingin kembalikan keceriaan anda dengan menggalakkan anda untuk menyertai peraduan Jom Bantu dari Petron.

Ha! Pasti ramai yang tak sabar kan untuk sertai peraduan yang paling mudah ini. Senang sahaja caranya, setiap kali anda leretkan kad Petron Miles dan membeli minyak berjumlah RM50 secara terkumpul, secara automatik dapat menyertai peraduan Jom Bantu ini!

Berikut adalah contoh penyertaan dengan perbelanjaan minyak Petron Blaze atau Petron Turbo Diesel:

Bermula dari sekarang sehingga 30 September ini, sebanyak 30 pelanggan Petron Malaysia yang bertuah berpeluang untuk membawa pulang wang tunai berjumlah RM2,000, baucer barangan runcit bernilai RM2,000 dan mata ganjaran Petron Miles bernilai RM1,000.

Manakala, 300 lagi ahli Petron Miles pula berpeluang untuk memenangi hadiah saguhati berupa mata ganjaran Petron Miles bernilai sehingga RM300.

Pemenang akan dipilih setiap bulan dari lima Kawasan ini termasuklah Lembah Klang, Selatan, Utara, Pantai Timur, dan Malaysia Timur dalam masa tiga bulan. Semua pemenang akan diumumkan setiap bulan melalui laman sosial Petron Malaysia.

Secara keseluruhannya Petron Malaysia menawarkan sebanyak RM240,000 untuk anda. Inilah masanya untuk anda isi minyak di Petron Malaysia dan cepat-cepat rebut peluang ini.

Melalui peraduan ini, Petron Malaysia ingin membantu anda dari segi kewangan dan perbelanjaan anda. Sekaligus ini juga menunjukkan keprihatinan Petron kepada pelanggannya.

Ingat ya untuk leretkan kad Petron Miles untuk join (sertai) Jom Bantu!


Zila Bakarin Akui Tiada Tawaran Berlakon Selepas Bertudung

Ramai yang gembira dan memberi reaksi positif apabila mendengar perkhabarannya sudah pun bertudung, bagaimanapun Zila Bakarin mendedahkan dia tidak lagi diterima berlakon selepas berhijab sejak Februari lalu.

Menurut Zila, rata-rata tawaran yang datang datang mahukan imejnya yang dahulu. Ujarnya apabila diberitahu dirinya sudah bertudung, mereka tidak dapat memberikan tawaran itu kerana tidak sesuai dengan imej terbarunya.

“Sejak saya berhijab februari lalu saya tiada job. Tawaran yang panggil saya berlakon semua mahu imej saya yang dahulu sesuai dengan watak Zila Bakarin dahulu. Seperti yang semua tahu nama Zila Bakarin terkenal dengan watak antagonis dan pakaiannya.

“Bila saya cakap saya dah pakai tudung, mereka terus minta maaf tidak dapat memberikan tawaran itu kerana watak tersebut tidak sesuai dengan imej baharu saya,” katanya.

Dalam pada itu, Zila berkata dia reda di atas apa ayang berlaku dan tetap bersukur kerana selepas Perintah Kawalan Pergerakan (PKP), rezekinya dipermudahkan.

“Namun saya gembira kerana saya terima itu dengan reda dan saya percaya dengan rezeki Allah.

“Selepas PKP, alhamdulilah rezeki saya mencurah-curah dan ia datang secara tiba-tiba tanpa diduga,” katanya.

Terdahulu, Zila berkata keputusannya untuk berhijab adalah daripada dirinya sendiri dan tiada paksaaan daripada mana-mana pihak. Zila berkata hatinya terdetik untuk berhijab berlaku secara tiba-tiba.


Isteri Arwah Abam Syukur Perniagaan Cempedak Goreng Dapat Sambutan

Sudah lama rasanya tak dengar cerita mengenai isteri Allahyarham Abam Bocey iaitu Noor Hidayah. Difahamkan, Hidayah kini sibuk berniaga kecil-kecilan dengan menjual cempedak goreng di Sabak Bernam, Selangor.

Akui sangat suka berniaga, menurut Hidayah dia memulakan perniagaan kecil-kecilan itu bersama adik iparnya beberapa minggu lalu memandangkan anak tunggalnya iaitu Syed Uthman Hamzah kini sudah pun berusia setahun.

BACA: Anak Arwah Abam Sambut Hari Jadi Pertama Tanpa Ayah Disisi

S E D E K A H Rezeki datang macam-macam bentuk. Kadang-kadang kita ambil tak kisah pun walau rezeki tu sekadar berharga RM5. Rezeki itu datang kerana kasih sayang Allah SWT. Dia beri kepada siapa yang dia suka,. Yang paling penting, "Mengejar rezeki jangan Mengejar jumlahnya tapi kerjarlah berkahnya" Terima kasih semua support & beli Cempedak goreng & produk2 keluaran dayah.. Al-fatihah dibaca buat arwah suamiku Syed Umar Mokthar.. #paidreviewhidayahabam #cempedakgorenghidayahabam #titiankasihcocohidayahabam #kasihchocolatehidayahabam #tepungrotijalachocolate #biarorangbuatkitajangankitabuatorang #kitabaikramaisayang #allahsentiasabersamakita #rindudalamdoa #kerjakerasdemianak #kitabaikramaisyg #mysmallbiznes #alfatihaharwahabam

A post shared by  hidayah_ (@hidayah_abam) on Jul 20, 2020 at 2:25am PDT

“Saya memang suka berniaga. Sejak Hamzah dah besar ni, saya mula berniaga kecil-kecilan dari membuat kuih dan bakal ada pembaharuan di masa akan datang.

“Perniagaan cempedak goreng ini bermula sejak awal bulan tujuh. Saya sendiri turun padang berniaga bersama adik ipar saya. Biasanya kedai buka pada pukul 11 pagi sehingga 6 petang tapi bergantung pada keadaan juga,” katanya kepada Astro Gempak.

Sambutan diterima menggalakkan, Hidayah meluahkan rasa syukur apabila tidak putus-putus menerima kunjungan pelanggan sehingga tidak menang tangan. Malah, jualan cempedak gorengnya itu sering cepat habis.

“Saya jual dengan harga RM2 untuk 4 biji. Alhamdulillah, cempedak goreng saya dapat sambutan sampai tak menang tangan untuk melayan.

“Baru menggoreng ja terus habis dibeli orang. Syukur, alhamdulillah setiap hari jualan habis sebelum waktunya,” katanya lagi.

Pada 10 Februari lalu, Abam atau nama penuhnya, Syed Umar Mokhtar Syed Mohd Ridzuan, 32, meninggal dunia di kediamannya di Gombak, kira-kira jam 7 pagi, dipercayai akibat demam panas.


“Saya Akan Ada Untuk Jebat Sampai Mati”

Rumah tangganya bersama Noor Nabila akhirnya bertemu titik noktah pada 9 Julai lalu, Sharnaaz Ahmad mengakui mungkin dirinya bukan suami yang baik namun dia akan berusaha untuk menjadi seorang bapa yang bertanggungjawab.

Meskipun sudah berpisah, dia dan Nabil berjanji untuk bersama-sama membesarkan cahaya mata mereka Jebat Jayden yang bakal mencecah usia dua tahun, bulan depan. Sharnaaz berkata dia dan bekas isterinya tidak menyimpan dendam apa-apa.

“Memang benar kami sudah pun berpisah secara baik. Alhamdulillah, saya dan Nabila masih berkawan baik, berpisah pun secara baik. Kami sudah bermaaf-maafan. Saya tidak berdendam dengannya dan dia tidak ada ada-apa dendam dengan saya.

“Semua ini adalah ketentuan Allah. Kita hanya mampu merancang tetapi Tuhan yang menentukan. Mungkin saya bukan suami yang baik tetapi saya akan cuba menjadi bapa yang bertanggungjawab.

“Tiada siapa kahwin untuk berpisah. Lagipun, kami sudah menjalani hidup seperti ini sudah bertahun lamanya. Lebih elok kita berpisah dan mencari jalan masing-masing untuk kebaikan bersama,” katanya.

Sharnaz berkata keutamaan mereka sekarang adalah untuk membesarkan dan memberikan yang terbaik kepada Jebat. Malah, Nabila turut memberi keizinan kepadanya melawat Jebat pada bila-bila masa tanpa syarat.

“Saya tidak mahu dia rasa kehilangan seorang bapa. Walau sibuk atau sakit macam manapun, saya tetap berjumpa Jebat di rumah Nabila.

“Alhamdulillah, saya dapat pelepasan daripada Nabila untuk berjumpa Jebat pada bila-bila masa dan di mana-mana sahaja. Saya anggap itu perkara yang baik. Justeru tiada sebab untuk saya menjadi bapa yang tidak bertanggungjawab.

“Saya kena ambil kesempatan itu untuk sentiasa berada di sisi Jebat. Insya-Allah, saya akan tetap berada Jebat sampai saya mati,” ujarnya.

Selepas pasangan itu gagal mencari kesepakatan, Sharnaaz dan Nabila sah bercerai secara hakam pada 9 Julai lalu di Mahkamah Rendah Syariah Wilayah Persekutuan


Tak Sebut Nama Ketika Terima Anugerah Punca Suami YouTuber Cederakan Isteri

Hanya kerana tidak menyebut nama suaminya ketika menerima anugerah penghargaan di Ipoh baru-baru ini, disyaki menjadi punca suami YouTuber masakan terkenal tergamak mencederakan isterinya.

Menurut sumber, kejadian itu dikatakan menjadi antara punca pasangan terbabit bertengkar ketika mereka berada di parkir Hospital Raja Permaisuri Bainun Hospital (HRPB) Ipoh, semalam.

Pergaduhan itu berlarutan sehingga keesokkan hari (semalam) di mana lelaki itu pergi ke hospital berkenaan untuk mencari adik isterinya.

Ketika kejadian suspek dipercayai mabuk. Bagaimanapun tidak dapat bertemu dengan adik isterinya. Ia menyebabkan lelaki itu dipercayai memukul isterinya.

Pada 5.54 petang hari yang sama, pengawal keselamatan menerima laporan daripada seorang jururawat mendakwa terlihat seorang lelaki mabuk dengan memegang sabit hendak memasuki salah satu wad hospital berkenaan.

Sumber sama berkata, suspek dipercayai mencari abang ipar isterinya susulan masalah keluarga.

Suspek berusia 29 tahun itu ditahan reman tiga hari bermula hari ini oleh Mahkamah Majistet Ipoh bagi membantu siasatan dakwaan mencederakan isterinya mengikut Seksyen 6(1) Akta Bahan-Bahan Kakisan dan Senjata Berbahaya 1958.


Erra Fazira Mahu Calon Suami Boleh Mengaji Al-Quran Bersama-Sama

Hampir enam tahun bergelar ibu tunggal, pelakon Erra Fazira berkata dia tidak menolak andai bertemu jodoh suatu hari nanti. Bagaimanapun, buat masa ini keutamannya adalah anak perempuannya iaitu Engku Aleesya.

Mendedahkan ciri-ciri lelaki idamannya, selain matang dari segi pemikiran, Erra mahukan calon suaminya seorang yang boleh membimbingnya dan boleh melakukan ibadah serta membaca Al-Quran bersama-sama.

“Sama seperti kematangan usia pun, saya mahukan calon suami yang boleh bersama-sama mengejar dunia dan akhir seiring.

“Ada masanya bekerja bersama-sama dan ada ketikanya boleh mengaji al-Quran serta beribadah bersama-sama,” katanya.

Erra berkata dia sentiasa mahu mencari pasangan bukan dalam kalangan industri hiburan namun sering berjodohan dengan yang sebaliknya.

Erra sebelum ini pernah mendirikan rumah tangga dengan penyanyi dan pelakon Yusry Abdul Halim pada Jun 2003, namun umah tangga mereka hanya bertahan tiga tahun sahaja.

Erra kemudian berkahwin dengan Engku Emran pada 2007, namun episod duka berulang kembali apabila kedua-dua mereka memutuskan untuk bercerai pada 2014. Hasil perkahwinan, mereka dikurniakan seorang cahaya mata perempuan Engku Aleesya kini berusia 11 tahun.


Didakwa Cederakan Isteri, Suami Youtuber Masakan Terkenal Direman

Hangat diperkatakan hari ini suami kepada Youtuber masakan terkenal ditahan reman selama tiga hari bermula hari ini oleh Mahkamah Majistret Ipoh.

Memetik laporan Harian Metro, penahanan itu dilakukan bagi membantu siasatan dakwaan mencederakan isterinya. Majistret Nabihah Mohd Noor membenarkan perintah reman terhadap suspek berusia 29 tahun itu.

Berdasarkan sumber, pasangan itu dikatakan bertengkar di parkir Hospital Raja Permaisuri Bainun Hospital (HRPB) Ipoh. Ia dipercayai selepas mangsa tidak menyebut nama suaminya ketika menerima satu anugerah baru-baru ini.

“Pergaduhan itu berlarutan sehingga keesokkan hari (semalam) di mana lelaki itu pergi ke hospital berkenaan untuk mencari adik isterinya.

“Ketika kejadian suspek dipercayai mabuk. Bagaimanapun tidak dapat bertemu dengan adik isterinya. Ia menyebabkan lelaki itu dipercayai memukul isterinya.

“Pada 5.54 petang hari sama, pengawal keselamatan menerima laporan daripada seorang jururawat yang mendakwa terlihat seorang lelaki mabuk dengan memegang sabit hendak memasuki salah satu wad hospital berkenaan,” katanya.

Dalam pada itu, Ketua Polis Daerah Ipoh, Asisten Komisioner A. Asmadi Abdul Aziz yang mengesahkan kejadian itu berkata pihaknya masih menjalankan siasatan lanjut dan percaya kes ini berhubung masalah keluarga.


Sharnaaz Ahmad, Noor Nabila Sah Bercerai

Hanya mampu bertahan tiga tahun, rumah tangga Sharnaaz Ahmad dan Noor Nabila akhirnya bertemu titik nokah apabila pasangan itu disahkan bercerai pada 9 Julai lalu secara hakam di Mahkamah Rendah Syariah Wilayah Persekutuan.

Memetik laporan Harian Metro, Nabila yang mengesahkan perkara itu berkata keputusan untuk berpisah itu dibuat dengan hati terbuka daripada kedua-dua belah pihak dan menganggap jodoh mereka sudah tiada jodoh.

BACA: Sharnaaz Ahmad Akui Rakan Jauhkan Diri Saat Rumah Tangga Duji

“Saya syukur proses ini berjalan dalam keadaan saya dan Sharnaaz dalam hubungan yang baik. Jadi kita terima dengan hati terbuka dan akur ketentuan Allah SWT.

“Kami anggap apa yang berlaku jodoh tak panjang dan tak pernah fikir jodoh kami sampai di sini saja. Lagipun mana ada orang kahwin nak bercerai.

“Kami berdua berharap boleh bekerjasama dengan baik untuk besarkan anak tunggal, Jebat Jayden. Itu yang paling penting. Jayden tak perlu terkesan dengan apa yang terjadi antara kami. Kalau kami berdua boleh uruskan dengan baik, InshaAllah. Saya akan cuba apa terbaik untuk anak saya,” katanya.

Dalam pada itu, Nabila berkata dia tidak bermusuh dengan Sharnaaz sebaliknya mereka kini berkawan dan saling bertukar serta berterima kasih kepada bekas suaminya itu kerana membantunya menjadi ibu yang terbaik.

“Kami berkawan dan banyak berborak bertukar pendapat dengannya. Kami tak bermusuh. Ketika Sharnaaz datang jumpa anak, saya akan duduk sekali dan melayan seperti kawan.

“Saya cuba jadi ibu yang terbaik dan ingin berterima kasih kepada Sharnaaz. Saya juga masih dalam proses nak belajar apa yang terbaik untuk anak saya. Maklumlah ini anak pertama, jadi banyak yang saya tak tahu,” katanya.

Nabila turut memuji Sharnaaz seorang bapa yang bertanggungjawab dan kerap datang untuk bertemu anak mereka, Jebat Jadyen.

” Sharnaaz seorang ayah yang bagus. Hari-hari dia datang luangkan masa dengan Jayden. Itupun sudah buat saya sangat gembira. Yelah siapa lagi nak sayang anak kita betul-betul kalau bukan kami berdua,” katanya.

Selepas pasangan itu gagal mencari kesepakatan, mahkamah menerusi Seksyen 47 (14) dan Seksyen 48 Akta Undang-Undang Keluarga Islam (Wilayah-Wilayah Persekutuan) 1984 mempunyai kuasa melantik dalam kalangan saudara-mara terdekat kedua-dua pihak iaitu dua penimbang tara (hakam) yang mempunyai maklumat berkaitan isu rumah tangga pemohon dan defendan.

Sharnaaz dan Nabila berkahwin pada 31 Mac 2017 dan hasil perkahwinan mereka dikurniakan seorang anak lelaki, Jebat Jayden yang bakal menginjak usia dua tahun Ogos ini.


Hawa Rizwana Bukan ‘Taste’ Zizan Razak

Dilihat sering berbalas komen di Instagram masing-masing dan melakukan aktiviti riadah bersama, Zizan Razak dikaitkan pula dengan penyampai berita dan pengacara Wanita Hari Ini iaitu Hawa Rizwana Redzuan.

Mengakui Hawa seorang gadis yang baik, bagaimanapun pelakon dan pelawak itu berkata dia tidak pernah menyimpan perasaan terhadap personaliti televisyen itu dan hanya menganggap sebagai adik sahaja.

“Saya pun tak tahu kenapa digosipkan dengan Hawa. Saya anggap dia sebagai adik sahaja tak lebih daripada itu. Saya juga tak pernah ada perasaan kepada dia

“Pada saya Hawa seorang anak yang sangat baik, adik yang sangat konsisten dengan kerja. Cara mengayuh pun menunjukkan dia seorang yang fokus dengan apa yang dia buat,” katanya kepada mStar Online.

Menurut Zizan, dia tidak mahu gosip seperti itu menjejaskan nama baik kedua-dua belah pihak kerana mereka berdua mempunyai kerjaya masing-masing.

Zizan juga akui risau andai spekulasi mengenai mereka berdua itu akan mendatangkan perkara tidak baik pada masa akan datang.

“Saya pun tak nak orang bercerita begini sampai jadi gossip orang mula percaya yang kami ada apa-apa. Kalau tak fasal mengayuh, kami tak berhubung pun,” katanya.

Zizan menyifatkan cubaan mereka yang mahu menyatukannya dengan Hawa adalah tidak masuk akal kerana gadis itu terlalu muda dan kerjayanya dalam industri media juga masih baru lagi.


“Cukuplah Orang Tahu Saya Dah Berpunya”

Berdepan episod putus tunang sebelum ini sekaligs membuatkan pelakon Zara Zya lebih berhati-hati dalam berkongsi peribadi terutamanya kisah cintanya dengan jejaka yang baru dikenalinya beberapa bulan lalu.

Menurut Zara, cukuplah sekadar orang ramai mengetahui bahawa dia sudah pun berpunya namun belum masanya lagi untuk dia berkongsi lebih lanjut mengenai hubungan istimewa itu kepada umum.

“Apa yang saya boleh cakap memang sedang mengenali seseorang tapi untuk bercerita mengenai hal lain seperti perkahwinan biarlah ia menjadi rahsia… sebabnya sekarang saya nak fokus bisnes dahulu.

“Saya tak nak jadi macam dulu-dulu, jadi lebih baik saya rahsiakan hubungan baharu ini… bukan serik tapi sekarang ini saya rasa lebih selesa begini. Kita rileks dulu, janji orang tahu kita dah ada (kekasih).

“Sejujurnya, sekarang ini bayangan nak kahwin pun belum ada, kalau dah sedia nak kahwin kami akan terus buat, bukan nak sembunyi cuma itulah sekarang tak berani lagi nak cakap,” katanya kepada mStar Online.

Baru sahaja membuka restoran miliknya, Zara berkata kekasihnya itu memberi sokongan penuh, malah turut memberi galakan kepadanya dalam karier lakonan meskipun bukan dari golongan dalam industri.

“Dia sangat menyokong dan memberikan nasihat serta tunjuk ajar. Antara pesanannya, jangan mudah putus asa dan kalau ada yang mencela atau cuba menjatuhkan, abaikan sahaja!

“Malah, dia turut menyokong karier saya sebagai pelakon walaupun dia tiada kaitan dalam bidang seni, namun dia terbuka dengan banyak perkara,” ujarnya.

Zara pernah bertunang dengan pelakon Hafreez Adam pada 12 Oktober tahun lalu, namun, ikatan itu hanya bertahan tiga bulan sahaja.


5 Sebab Rakyat Malaysia Suka Buat Qurban Di Luar Negara

Tinggal beberapa hari sahaja lagi, umat Islam bakal menyambut Hari Raya AidilAdha atau lebih dikenali sebagai Hari Raya Qurban. Sebut sahaja bab qurban pasti ramai yang terbayangkan suasana ibadah qurban berlangsung kan? Nak-nak lagi dapat daging yang fresh, fuhh memang sedap lah.

Tapi sedar tak anda, ramai di kalangan kita yang suka menjalankan ibadah qurban di luar negara. Anda pasti nak tahu kenapa kan? Ini antara sebabnya kenapa ramai yang gemar melakukan ibadah qurban di luar negara.

Jika anda perasan menjelang sahaja Hari Raya AidilAdha harga lembu dan kambing sudah semestinya tinggi dari hari biasa. Itu yang sering berlaku di Malaysia. Tak kisah lah sama ada lembu kecil mahupun berisi harga tetap tinggi. Tapi lain pula yang berlaku di luar negara. Harga bagi kambing dan lembu di sana jauh lebih mampu milik. Ini sedikit sebanyak menjadi punca kenapa ramai di antara umat Islam gemar melakukan ibadah qurban di sana.

Bab harga anda jangan risau, memang mampu milik. Seekor lembu berharga Rm2,030, 1 bahagian lembu Rm290 dan 1 ekor kambing bernilai Rm580

Jangan anda tak tahu, jika seseorang itu melakukan qurban di luar negara yang bukan tempat asalnya ia sedikit sebanyak dapat membantu penduduk di tempat berkenaan menikmati juadah qurban dengan senyuman. Sebagai contoh di Indonesia, Bangladesh dan beberapa negara lain yang mempunyai penduduk yang kurang berkemampuan untuk menjalankan ibadah ini. Dengan adanya individu yang berkemampuan dan melakukan ibadah ini di tempat mereka, sedikit sebanyak mereka dapat melihat sendiri bagaimana ibadah qurban berlangsung selain bergotong-royong untuk memasak juadah.

Untuk melakukan ibadah qurban di luar negara anda semestinya harus mencari syarikat yang berpengalaman dalam mengendalikan hal ini. Jangan main terjah sahaja agensi yang mana ada. Siasat dahulu latar belakang syarikat berkenaan. Tapi jika anda memilih syarikat Zabeeh Services Sdn Bhd tidak mengapa, kerana selain berpengalaman hampir 11 tahun dalam melaksanakan Program Qurban di luar negara, mereka juga membuka peluang kepada anda untuk melakukan ibadah qurban di sana dengan harga yang mampu milik.

Untuk memastikan ketelusan dan kesahihan ibadah qurban luar negara tersebut telah dilakukan, Zabeeh Services Sdn Bhd akan menghantar sijil pengesahan qurban kepada mereka yang menggunakan perkhidmatan mereka. Sijil ini merangkumi laporan tarikh dan tempat pelaksanaan ibadah qurban mereka.

Dengan kecanggihan teknologi yang ada sekarang, anda boleh Whatsapp, email, telefon ataupun menghantar mesej di Facebook Zabeeh Services Sdn Bhd bagi anda yang ingin mendapatkan perkhidmatan mereka.

Tetapi, tidak dinafikan melakukan ibadah qurban di tempat sendiri lebih baik dan lebih afdhal sekiranya anda mampu dengan harga yang ditawarkan. Sekiranya anda ingin melakukan ibadah qurban dengan harga yang mampu milik boleh sahaja lakukan di luar negara.

Yang pasti, semoga kita semua mendapat pahala dalam melakukan ibadah qurban yang dituntut di dalam Islam.


Muncul Di Mahkamah Syariah, Rumah Tangga Izreen Azminda Dilanda Badai?

Kelibat pelakon Izreen Azminda dan suaminya, Ude Wahid di Mahkamah Rendah Syariah Gombak semalam menimbulkan pelbagai spekulasi mengenai situasi rumah tangga mereka.

Tampil berjubah dan bertudung hitam bersama suaminya menimbulkan tanda tanya tentang tujuan sebenar mereka hadir ke mahkamah berkenaan. Diminta mengulas mengenai perkara itu, Izreen menafikan rumah tangga mereka dilanda badai.

Menurut Izreen, dia dan suami ke mahkamah untuk menyelesaikan urusan denda yang dikenakan mahkamah kerana berpoligami tanpa kebenaran ketika awal pernikahan mereka dimana ketika itu Ude masih lagi suami kepada Intan Saleh.

“Kami ke mahkamah hanya untuk membayar denda nikah. Tiada urusan lain. Jangan salah anggap, kami okey saja,” katanya kepada mStar Online.

Izreen berkahwin dengan Ude pada 8 Ogos 2017 secara rahsia yang ketika itu Ude masih bergelar suami kepada Intan Saleh. Bagaimanapun pada 2 Mac 2018, Ude menceraikan Intan selepas lima tahun berkahwin.

Ude dan Izreen mempunyai seorang cahaya mata lelaki yang diberi nama Aaron Ibrahim yang kini berusia satu tahun.


“Walaupun Saya Nakal, Saya Pastikan Anak-Anak Celik Ilmu Agama”

Meskipun berdepan kecaman netizen susulan tindakannya memuat naik foto dan video hanya memakai bikini dan terlalu seski, bagaimanapun usahawan kosmetik Nur Sajat dilihat tenang menjalani kehidupannya seperti biasa.

Umum mengetahui, Sajat mempunyai sepasang anak angkat kembar bernama Syaza dan Syahmi. Menerusi perkongsian di Instagram, Sajat berkata meskipun dia seorang yang nakal, namun dia pastikan anak-anaknya mendalami ilmu agama.

Sajat berkata dia turut memanggil ustaz untuk datang ke rumah mengajar anak-anaknya mengaji, termasuk orang gajinya juga. Kata Sajat lagi, dia masih mengutamakan hal agama dalam kehidupannya.

“Alhamdulillah terima kasih ustaz zul, sentiasa datang rumah saya mengajar anak anak saya mengaji termasuk lah orang gaji saya. Walaupun saya nakal, saya masih utamakan hal agama dan tanggungjawab saya dalam memastikan anak anak saya celik ilmu agama sejak kecil lagi,” tulisnya

Seperti sudah dijangka, perkongsian Sajat itu menerima kecaman hebat daripada netizen. Meskipun ramai yang geram tindakannya yang mencetuskan kontroversi, namun mereka tetap memuji Sajat kerana sentiasa menjaga kebajikan anak angkatnya.

Kata netizen lagi, didikan agama pada anak itu adalah satu tindakan yang betul tetapi dalam masa sama Sajat perlu didik hati supaya dibukakan pintu hati untuk bertaubat. Dalam pada itu, rata-rata netizen mendoakan agar Sajat kembali je pangkal jalan suatu hari nanti

Baru-baru ini Sajat dikecam teruk oleh netizen sehinggakan beberapa golongan pendakwah meminta supaya orang ramai memboikot produk dan perniagaannya. Malah, ada yang menggesa pihak Jakim mengambil tindakan terhadap usahawan itu.


Pernah Jadi Kekasih Sajat, Coach Yin Akhirnya Pilih Wanita Sebenar

Sebelum ini Coach Yin menjadi perhatian ramai kerana pernah menjadi teman rapat dan juga kekasih usahawan kosmetik, Nur Sajat. Bagaimanapun, hubungan dikatakan mereka sudah pun berakhir sekitar Januari lalu.

Namun, baru-baru ini perkongsian terbaru Coach Yin hangat diperkatakan apabila jejaka berbadan sado memuat naik video memaparkan dirinya menghadiahkan sebuah jam tangan berjenama buat seorang wanita dipercayai kekasih hatinya.

Menerusi perkongsian di Instagram itu, Coach Yin turut meluahkan rasa cinta buat wanita itu berserta tanda palang #future #wife, seolah memberi bayangan wanita itu merupakan bakal isterinya.

Diruangan komen, rata-rata netizen gembira dengan perkhabaran itu dan mengucapkan tahniah buat Coach Yin serta mendoakan agar usahawan itu mendirikan rumah tangga.

Dalam pada itu, netizen turut meluahkan rasa syukur apabila akhirnya Coach Yin memilih wanita sebenar. Malah, netizen memuji kecantikan kekasih hatinya itu.

Difahamkan, Sajat kini sedang menikmati fasa bahagia bersama kekasih barunya yang kacak yang merupakan seorang model dari Lubnan dikenali sebagai Jadooss. Sajat juga terbuka berkongsikan momen bahagianya bersama kekasih di media sosial.


Alami Alahan, Emma Maembong Selesa Pakai Kain Pelikat Suami

Mengumumkan dirinya sah hamil anak sulung beberapa minggu lalu, Emma Maembong dilihat tidak lokek berkongsikan momen indah proses kehamilan itu. Malah, Emma juga sering memuat naik foto romantis bersama suami.

Usia kehamilan kini mencecah empat bulan, sebentar tadi Emma dilihat berkongsikan gambarnya berkain pelekat bergambar di hadapan cermin bersama suami.

Berkongsikan keadaannya sepanjang kehamilan, Emma berkata dia sering rasa mual diawal pagi dan rasa malas.

Meskipun memakai kain pelikat milik suami, namun rata-rata netizen memuji Emma yang tetap cantik dan comel. Malah, ada komen-komen nakal mengusik pasangan itu melihatkan ruangan bilik tidur yang agak bersepah.

Terdahulu,  Emma memberitahu dia dijangka melahirkan anak sulungnya pada November depan.

Emma mendirikan rumah tangga dengan juruterbang, Muhammad Shazli Azhar pada 20 Februari lalu dalam sebuah majlis tertutup di Bukit Damansara.


Muhammad Khidir Nama Anak Kedua Jep Sepahtu, Sari Yanti

Selepas sebulan menimang cahaya mata kedua pada 6 Jun lalu, pelawak Jep Sepahtu dan isterinya, Sari Yanti mendedahkan wajah anak lelaki mereka yang diberi nama Muhammad Khidir.

Menerusi perkongsian di Instagram itu, Jep turut memuat naik video memaparkan gelagat putera kesayangannya itu. Rata-rata netizen tidak melepaskan peluang untuk memuji kecomelan anak pasangan itu.

A post shared by  Jepsepahtu (@jepsepahtu) on Jul 20, 2020 at 10:44pm PDT

Malah, ada yang mengatakan wajah Khidir seiras seperti bapanya. Dalam pada itu, netizen turut agar Khidir membesar sebagai anak yang baik dan menjadi anak soleh kepada kedua ibu bapa.

Jep mendirikan rumah tangga dengan Sari Yanti pada 25 Februari 2017 dan dikurniakan seorang cahaya mata perempuan Dariya Inara kini berusia dua tahun. Menerusi perkahwinan terdahulu, Sari mempunyai dua anak lelaki iaitu Barr Al Ally dan Baasit Al Haq.


Netizen Puji Mentua Zarina Anjoulie Tak Nilai Menantu

Sekian lama memegang status ibu tunggal anak satu, akhirnya pelakon kontroversi Zarina Anjoulie selamat bernikah dengan jejaka pilihan hatinya iaitu Eilyas Azhar atau lebih dikenali sebagai Yas pada Jumaat lalu.

Meskipun agak lambat berkongsikan foto hati bahagianya, namun apa yang menjadi perhatian ramai adalah foto keluarga mentua Zarina. Rata-rata netizen memuji ibu bapa Eilyas yang ‘Islamik’ tetapi tidak memilih menantu.

Malah, ramai yang mengatakan Zarina sangat bertuah memiliki ibu bapa mentua dikalangan mereka yang baik-baik dan tidak menilai orang berdasarkan luaran sahaja.

I love my family ! Tq so much n Alhamdullilah ?? @eilyasazhar_ side family yas – – saya Sayang parents mertua saya I’m truly blessed ??

A post shared by  Zarina Anjoulie (@anjoulielavocah1) on Jul 20, 2020 at 2:31am PDT

Menerusi perkongsian itu, Zarina turut meluahkan rasa syukur dikurniakan ibu bapa mentua yang baik dan sangat sayangkan mereka.

“Saya sayangkan keluarga saya. Terima kasih banyak-banyak dan Alhamdulillah. Saya sayang ibu bapa mertua saya,” tulisnya.

Dalam pada itu, netizen tidak melepaskan peluang untuk mengucapkan tahniah kepada pelakon itu dan mendoakan agar rumah tangga yang dibina akan kekal bahagia hingga ke jannah.

Zarina pernah berkahwin dengan lelaki dari Brunei pada tahun 2015, namun bercerai setahun selepas mendirikan rumah tangga. Hasil perkahwinan, mereka dikurniakan seorang anak lelaki iaitu Awangku Gabriel Martin Ezra.


Aliff Syukri Akui Dah Puas Cari Harta Benda

Memiliki rumah besar dan kereta mewah, pasti ramai impikan kehidupan sepertinya. Mendedahkan sebelum ini kehidupnya sering mengejar kekayaan, usahawan kosmetik sensasi, Datuk Seri Aliff Syukri akui sudah puas untuk mencari harta benda di dunia.

Selama 15 tahun dalam dunia perniagaan sibuk mencari duit, Aliff akui apa yang dilakukannya tidak mendatangkan kebahagiaan. Syukur diberikan kesedaran awal, Aliff berkata dia kini mahu berehat seketika dan meluangkan masa bersama keluarga.

Kegembiraan apa yang lagi yang ingin saya tipu… saya dah Puas hidup ini mencari harta benda siang ,malam pagi ,petang. Kadang kala saya hanya tidur 2 jam sahaja untuk mencari duit. . . . Kadang kala tanya apa nilai kebahagian yang saya ingin cari selama ini. Lebih dari 15 tahun saya mengemudi dalam dunia business dari pasar malam, rumah ke rumah, maki hamun orang , sepak terajang dalam dunia business semua sy dah rasa.. org nampak indah jer yg pahit org x nampak… now ..Saya nak rehat sbb tu korang tengok sy jarang buat vedio.. . . . Saya nak bagi tumpuan dekat family saya. Saya nak buat kerja apa yang saya suka. Saya takut kalau saya mati awal sy akan rugi… Syukur alhamduillah kesedaran tu datang lebih awal. Hari ini saya spend dengan keluarga dan smua staff @as.legacymalaysia @dherbsholdingshq saya untuk bercuti. Dan saya telah book datu pulau bahagiakan mereka. Semoga kegembiraan dimana saya membawa keluarga belah saya , sebelah isteri saya , keluar belah arwah ayah saya dan semua kaki tangan saya. Walaupun biasa biasa sahaja tapi ianya amat bermakna buat kami. Syukur alhamdulullah kerana saya diberi rezeki mengecapi kegembiraan ini. @shahidadherbs @syazwan_fiesol @farishussainn @kansss97

A post shared by  Ohabangkosmetik (@aliffsyukriterlajaklaris) on Jul 19, 2020 at 7:46pm PDT

“Kegembiraan apa yang lagi yang ingin saya tipu. Saya dah puas hidup ini mencari harta benda siang, malam pagi ,petang. Kadang kala saya hanya tidur 2 jam sahaja untuk mencari duit. Kadang kala tanya apa nilai kebahagian yang saya ingin cari selama ini.

“Lebih dari 15 tahun dalam dunia business dari pasar malam, rumah ke rumah, maki hamun orang, sepak terajang dalam dunia business semua saya dah rasa. Org nampak indah, yang pahit orang tak nampak. Sekarang, saya nak rehat sebab tu korang tengok saya jarang buat video,” tulisnya.

Ujarnya lagi, dia mahu lakukan apa yang disukai dan menggembirakannya. Kata Aliff lagi, dia akui bimbang akan kerugian sekiranya pergi meninggalkan dunia lebih awal. Kini kurang aktif beraksi di hadapan kamera, Aliff menyifatkan apa yang dilaluinya itu adalah erti kebahagiaan sebenar.

Menerusi perkongsian di Instagram itu, difahamkan Aliff membawa seluruh keluarga serta keluarga isterinya bersama para pekerja pergi bercuti ke Pulau Sibu, Johor.

“Saya nak bagi tumpuan dekat family saya. Saya nak buat kerja apa yang saya suka. Saya takut kalau saya mati awal saya akan rugi.

“Syukur Alhamduillah kesedaran tu datang lebih awal. Hari ini saya luangkan masa dengan keluarga dan semua staff saya untuk bercuti,” katanya.

Terdahulu, Aliff pernah meluahkan perasan seolah-olah memberi gambaran bahawa dirinya sudah letih menguruskan perniagaan dan hanya mahu duduk di rumah sahaja.


4 Tahun Tak Jumpa, Akhirnya Anak Terbuka Hati Bertemu To’ki

Hangat diperkatakan mengenai kemelut antara penyanyi terkenal era 90-an, To’ki dan anak-anaknya, bagaimanapun hubungan keluarga ini kembali pulih apabila anak penyanyi itu iaitu Noor Hidayah terpanggil untuk bertemu bapanya.

Selepas empat tahun tidak bertemu, Hidayah memaklumkan dia sudah pun bertemu dengan bapanya pada Jumaat lalu. Menurut Hidayah, dia membuat keputusana untuk berjumpa bapanya selepas membaca nasihat daripada netizen.

“Awalnya, saya cukup terkesan dengan komen netizen, tetapi apabila direnung semula, teguran mereka memberi kesedaran. Walaupun macam mana pusingnya dunia, dia tetap ayah saya, tiada apa yang dapat mengubah hakikat itu.

“Alhamdulillah, berkat nasihat yang baik dan doa orang ramai, saya bertemu dengan ayah selepas empat tahun tidak berjumpa. Hubungan kami sekarang baik-baik sahaja, malah jujurnya, saya gembira hingga menitiskan air mata.

“Sememangnya setiap apa yang terjadi, ada hikmahnya. Disebabkan kisah tular, saya dapat berjumpa ayah,” katanya kepada BH Online.

Hidayah berkata dia bersama suami bertemu ayahnya pada Jumaat lalu, kemudiannya kembali membawa adik-adik yang lain pada hari berikutnya. Hidayah akui dia memang mahu bertemu bapa kandungnya itu selepas kisah bapanya itu tular, malah dapat lepaskan rindu melihat bapanya menyanyi.

“Selepas kisah ayah tular, hati saya memang mahu bertemu ayah. Sebelum berjumpa, kami ada berbual di telefon. Apabila saya dan suami mahu keluar makan, kami mengajak ayah sekali pada Jumaat lalu.

“Esoknya, saya datang berjumpa ayah bersama adik-adik pula. Saya juga berkesempatan melihat rumah ayah dan kemudiannya, kami keluar makan bersama.

“Di restoran, kami berpeluang lihat ayah menyanyi secara ‘live’. Jujurnya, saya gembira, terubat rindu nak tengok ayah menyanyi. Bukan kami sahaja, malah ayah juga kelihatan gembira dapat bersatu semula dengan anak, cucu dan menantu,” katanya.

Dalam pada itu, Hidayah turut meluahkan rasa syukur melihat ayahnya sudah mempunyai tempat tinggal selesa didiami bersama isteri baharu, Sharifah Fairuz Syed Yusof. Hidayah turut mengatakan ibu tirinya itu melayan mereka seperti keluarga sendiri.

“Doa kami sememangnya mahu lihat ayah hidup selesa. Terima kasih kepada semua pihak yang membantu ayah.

“Melihat ayah bahagia bersama isterinya sekarang, kami juga gembira. Isterinya baik, melayan kami seperti keluarga sendiri ketika kami ke rumahnya,” katanya.


Aaisyah Menari Di TikTok, Che Ta Ditegur Tak Pandai Jaga Anak

Sebut sahaja nama anak pelakon Rozita Che Wan iaitu Aaisyah Dhia Rhana, ramai yang suka melihat gelagat comel kanak-kanak kecil itu. Malah, Aaisyah juga aktif menari dan menunjukkan bakat di aplikasi TikTok sebagai hiburan.

Baru-baru ini menerusi Instagram Aaisyah, ada berkongsikan sebuah video memaparkan kanak-kanak itu sedang menari lagu How You Like That nyanyian kumpulan Kpop terkenal, Blackpink sekaligus menjadi perhatian ramai.

A post shared by  AAISYAH DHIA RANA (@aaisyahdhiarana111) on Jul 19, 2020 at 10:27am PDT

Bagaimanapun, ada segelintir netizen kurang senang dengan perkara itu dan mengkritik Che Ta seolah-olah tidak pandai menjaga anak kerana membiarkan sahaja anak ‘terkinja-kinja’ di aplikasi sosial itu. Netizen turut menegur, ibu bapa perlu bijak dalam membesarkan anak-anak.

Kurang senang dengan teguran itu, Che Ta membalas komen tersebut dengan mengatakan dia tidak perlu mengajar anak perempuanya menggunakan TikTok sebaliknya ia dipelajari sendiri olehnya seiring dengan perkembangan semasa.

Che Ta mendirikan rumah tangga dengan  Zain Saidin pada 11 Disember 2013. Pasangan itu dikurniakan seorang cahaya mata perempuan, Aaisyah yang kini berusia enam tahun. Che Ta juga turut  mempunyai dua anak lelaki iaitu Ammar Affendy,24, dan Aniq Ezzra,22, hasil daripada perkahwinan pertamanya.


Izara Aishah Dipuji Netizen, Tengah Pam Susu Pun Cantik

Selepas menimang cahaya mata sulung, jarang sekali melihat Izara Aishah mengemas kini akaun Instagram miliknya. Bagaimapaun, perkongsian terbaru Izara bersama anaknya Irisa Alaia menjadi perhatian ramai.

Menerusi foto tersebut, Izara dilihat sedang sedang melakukan rutin pam susu di samping anak kesayangan. Namun apa yang menjadi bualan, pelakon itu tetap kelihatan cantik dan menawan walaupun hanya berbaju tidur.

Hanya menyertakan kapsyen gambar itu diambil oleh suaminya, Muhammad Adib, rata-rata netizen memuji kecantikan semula jadi Izara. Malah, ramai yang meluahkan rasa kagum kerana Izara memberi susu ibu badan kepada Irisa.

Izara Aishah mendirikan rumah tangga dengan Adib Khalid pada 17 November 2017 lalu dan dikurniakan cahaya mata perempuan pada 15 April lalu.


“Saya Tak Sokong Sajat, Jangan Buat Main Bab Agama”

Baru-baru ini, hangat diperkatakan mengenai usahawan kosmetik Nur Sajat berikutan tindakannya memuat naik video dan fotonya yang hanya memakai bikini. Kemudian, Sajat sekali lagi menjadi bualan apabila berkongsikan foto berkemban seolah sengaja mahu meraih perhatian.

Susulan isu tersebut, usahawan kontroversi, Safiey Illias mengakui dia turut sama terkena terpias isu Sajat itu. Malah, Safiey berkata dia tidak menyokong dengan apa yang dilakukan oleh Sajat kerana berkait rapat dengan hal agama.

“Saya tidak menyokong dengan apa yang Sajat buat. Jauh di sudut hati saya sebenarnya jangan buat main dengan bab agama dan perkauman kerana isu ini sensitif kepada masyarakat.

“Saya sendiri pergi mengerjakan Umrah dengan berpakaian lelaki. Apa yang Sajat buat memang saya kena tempias juga. Saya taktahu apa-apa. Tapi saya tak boleh terus mengutuk dia. Saya tak nak masuk campur dengan urusan dia,” katanya kepada Astro Gempak.

Tidak mahu mengeruhkan lagi keadaan, Safiey berkata dia memilih untuk berkongsi tentang kecantikan dan perniagaan. Ujarnya, tidak semua golongan mak nyah memberikan impak negatif.

“Jadi saya hanya akan bercerita tentang diri saya dari sudut positif. Takkan dia tayang buah dada saya nak bogel pulak.

“Saya kena tunjukkan sudut berbeza kepada masyarakat. Ada yang baik juga mengenai mak nyah ini contohnya dari segi kecantikan dan perniagaan,” katanya lagi.


Zizan Razak Bertunang Dengan Gadis Terengganu?

Baru-baru ini timbul desas-desus mendakwa pelakon dan pelawak, Zizan Razak dikatakan telah mengikat tali pertunangan dengan seorang gadis yang berasal dari Terengganu.

Menafikan dakwaan tersebut, Zizan akui terkejut dengan khabar angin itu kerana dia sendiri tidak tahu menahu tentang berita itu. Mengakui masih solo, bagaimanapun Zizan menganggap ianya sebagai satu doa.

“Saya pun pertama kali dengan dakwaan ini. Mana datangnya berita saya bertunang? Saya pun tak tahu. Sejujurnya, memang tak ada. Saya sendiri tiada teman wanita sekarang ini, saya memang solo.

“Kalau itu adalah doa, saya terima dengan sebaiknya. Tapi, buat masa ini saya memang tidak bertunang dengan sesiapa,” katanya kepada Astro Gempak.

Dalam pada itu, Zizan berkata jika ia benar-benar terjadi, dia tidak akan menyembunyikan perkhabaran gembira itu daripada umum dan pihak media.

“Sudah semestinya saya akan berkongsi dengan semua orang jika saya bakal menempuhi fasa bahagia atau permulaan baru. Saya tak akan berdiam sahaja,” katanya lagi.


Ardell Aryana Gembira Berjaya Habiskan Pantang 44 Hari

Selamat menimang cahaya mata pada awal Jun lalu, pelakon Ardell Aryana meluahkan rasa gembira kerana telah berjaya menghabiskan pantang selama 44 hari selepas melahirkan sulungnya itu.

Menerusi perkongsian di Instagram, isteri kepada Nadzmi Adhwa itu turut berkongsi kisah sewaktu dia masih di dalam pantang kepada mereka yang sering bertanya tentang perkara tersebut kepadanya.

“Throwback hari ke 7 berpantang (Masa ni Arwa Malaikha Urwa halus lagi. Sekarang kuss semangat ) Alhamdulillah hari ni dah habis 44 hari berpantang kami.

“Yang tanya saya ambik service pantang dengan siapa, saya serta kan nama Instagram mereka. Bolehlah tanya-tanya tentang service dari diorang,” tulisnya.

Menurut Ardell, dia mengambil perkhidmatan berpantang hanya untuk tujuh hari sahaja, selebihnya dia menjaga diri sendiri selepas tenaga kembali pulih.

“Confinement Lady @pantangplus mereka akan datang dan jaga setiap hari 3 jam (yang tengah cari orang nak jaga pantang boleh tanya dorang, mereka jaga dan service bagus) package ikut masing nak berapa lama di jaga.

“Barang-barang keperluan berpantang pulak macam bekung, herbal, tuam, minyak angin panas tu dan keperluan barang pantang lain beli asing. Jenama set Suri itu saya cari dekat @tatehbangi pastu sy bagi CL pakai kan set tu,” tambah Ardell lagi.

Ardell turut menyarankan sesiapa yang mencari orang yang ingin menjaga selepas melahirkan cahaya mata, boleh mencuba perkhidmatan tersebut dan anda perlu berehat sahaja.

Ardell Aryana mendirikan rumah tangga denhan pelakon Nadzmi Adhwa pada tahun 2019 dan dikurniakan seorang cahaya mata perempuan, Arwa Malaikha Urwa pada 5 Jun lalu.


Isteri Shukri Yahaya Selamat Lahirkan Bayi Lelaki

Tahniah diucapkan kepada pelakon Shukri Yahaya dan isterinya, Tya Adnan yang selamat menimang cahaya mata kedua mereka. Berita gembira itu dikongsikan oleh Shukri menerusi Instagram sebentar tadi.

Menurut Shukri, isterinya selamat melahirkan bayi lelaki pada pukul 2.18 petang di sebuah pusat perubatan. Menerusi perkongsian itu, Shukri berkongsikan sebuah video bersama cahaya matanya yang baru lahir.

BACA: Bakal Timang Bayi Lelaki, Shukri Yahya Dah Pilih Nama Anak

Alhamdulillah, harini Isnin 20/7/20, jam 2.18pm lahirlah adik lelaki @aairaameena . Tq pada Uncles & Unties yang doa untuk kesihatan, keselamatan Mommy @tyaadnan and newborn baby ni, Harap allah akan balas beribu lagi kebaikan pada semua yg mendoakan, amin.. ????????

A post shared by  ?????? ?????? (@shukriyahaya) on Jul 20, 2020 at 12:18am PDT

Dalam pada itu, Shukri turut menzahirkan ucapan terima kasih kepada mereka yang mendoakan buat kesejahteraan isteri dan anaknya serta berharap Allah dapat membalas dengan kebaikan kepada semua. Bagaimanapun, Shukri belum mendedahkan lagi nama puteranya itu.

Shukri yang mendirikan rumah tangga bersama Tya Adnan pada 2015. Hasil perkongsian hidup pasangan itu telah dikurniakan seorang anak perempuan, Aaira Ameena, kini berusia empat tahun.


Rosma Akui Pernah Pengsan Gara-Gara Diet Tak Betul

Sering menjadi mangsa body shaming kerana saiz badan yang agak berisi sebelum ini, bekas bintang Akademi Fantasia musim pertama, Rosma mengakui ada pihak berpendapat dia tidak sesuai bercinta dengan Kahi yang kini merupakan suaminya.

Malah, disebabkan fizkalnya itu ada yang mengatakan dirinya tidak cantik dan seperti makcik anak ramai meskipun masih di usia muda. Bagaimanapun, Rosma berkata ketika zaman remaja dia tidak memikirkan soal penampilan.

Semua org boleh lakukan perubahan yg diimpikan. Kte ni pun sememeh je dulu.Org katalah apa pun telan aje sbb apa..Dulu tak fikir nak ubah apa2.Temanya selesa katanya ?? Bila ada kesedaran utk berubah,terus buat tindakkan. Dalam tindakkan akan ada jatuh bangunnya,itu namanya proses. Jika kte seronok dan penuh disiplinnya memupuk,menyemai,mengembangkan lelemak dibadan maka kita turut perlu seronok dan disiplin memupuk diri mengecilkan kembali lelemak itu.? Alasan itulah tembok yg perlu kte pecahkan. Jika kte ni tak pecahkan alasan utk berubah dari tahun 2003,Rasanya tak ada picture ini. Hanya diri kita mampu lakukan.Ingat..Selepas tindakkan akan disusuli dgn proses,dalam proses baru nampak hasilnya sikit demi sedikit. Jangan fikir hari ni buat,esok jadi mcm gambar kat sebelah.Mmg idok le ? #mssenaros #khairosma #fightobesity

A post shared by  KHAI & ROSMA (@khai_rosma) on May 31, 2020 at 11:41pm PDT

“Saya pernah dikecam teruk kerana memiliki badan sedikit berisi. Saya pernah terima komen pedas dimana individu itu kata saya gemuk, ada hati nak bercinta dengan Khai.

“Ada juga yang cakap usia muda tapi saiz badan tembam macam makcik-macik anak ramai. Ada yang cakap saya tak cantik, debab dan bulat.

“Kalau ikutkan sejak zaman remaja saya memang jenis yang comot dan tak fikir pun soal nak cantik. Orang nak cakap apa, lantaklah. Cuma saya mula terfikir nak jaga penampilan selepas keluar AF1,” katanya.

Terkesan dengan hinaat tersebut, Rosma nekad memulakan diet secara ekstrem sehingga membahayakan kesihatannya sehingga jatuh pengsan dan dimasukkan ke hsopital.

“Selepas AF1, berat badan naik mendadak sehingga pernah mencecah 70 kilogram. Saya terdetik, besar sangat ke badan aku ni? Disebabkan nak kurus sangat, saya mulakan diet cara salah sampai pernah jatuh pengsan dan masuk hospital.

Bagaimanapun, Rosma memberitahu dia tidak putus asa dan mengamalkan diet yang betul serta mengeluarkan produk menguruskan badan sendiri selepas melahirkan anak kedua. Kini, berat badannya hanya 47 Kilogram.

Meskipun sibuk dengan produk kesihatan dan perlansingan badan diberi nama MS SenaRos, Rosma berkata dia tidak pernah melupakan karier nyanyian yang menjadi minatnya sejak kecil lagi.

“Saya tak kisah pun orang nak kata saya artis sendu atau apa sekalipun.. mungkin ada yang kata pintu rezeki nyanyian tak serancak dulu tapi Allah Maha Berkuasa membuka pintu rezeki dalam dunia perniagaan pula,” katanya.

Rosma dan Khai telah pada tahun 2008 dan dikurniakan tiga orang cahaya mata, Muhammad Amzar Danish,11, Nur Amani Damia,6, dan Nur Alya Dhania, 1 tahun 3 bulan.


Pembantu Peribadi Aliff Syukri Luah Perasaan Diberhentikan Kerja

Tampil bersuara mengenai isu perkhidmatannya yang akan diberhentikan tidak lama lagi, pembantu peribadi usahawan kosmetik Datuk Seri Aliff Syukri iaitu Melati Abdul Ghani menganggap rezekinya hanya setakat itu sahaja.

Akui tidak kisah apabila diberhentikan, Melati memuat naik notis pemberitahuan diberhentikan kerja yang terima menerusi Instagramnya susulan banyak pertanyaan dan khabar angin tidak betul tentang perkara itu.

“Banyak sangat pertanyaan dan khabar angin yang tak betul kenapa saya berhenti. Anda baca sendirilah saya malas nak cerita banyak. Kalau cerita dongeng mungkin boleh direka-reka dan seronok dibaca.

“Saya tak kisah pun kena buang kerja sebab bagi saya, saya selalu yakin dengan rezeki Allah. Allah taburkan rezeki luas di dunia ini tinggal kita rajin dan malas saja nak mencari,” tulisnya.

Menerusi notis berkenaan, Melati diberhentikan tugasnya di Aliff Syukri Legacy Sdn. Bhd. ekoran penurunan jualan yang menyebabkan kerugian syarikat. Difahamkan, perkhidmatan Melati bakal berakhir pada 5 Ogos 2020 depan.

Dalam pada itu, Melati bagaimanapun berkata dia tersinggung apabila ada pihak yang mempersoalkan punca dia diberhentikan. Ujarnya, dia sudah melakukan yang terbaik dan meminta orang ramai mendoakan yang terbaik untuknya.

“Biasa, orang bawahan akan sentiasa dipandang bawah dan sentiasa dicampak kesalahan. Kadang-kadang kita ni orang bawahan nak tuntut hak kita pun masih dianggap salah. Yang ada duit sajalah yang tak salah.

“Kita dah berikan yang terbaik, perkhidmatn bertahun-tahun yang terbaik, tanpa kira siang malam, penat lelah. Tapi bila kita tidak lagi diperlukan inilah risiko yang bakal kita hadapi.

“Saya doakan kat luar sana kalau ada yang senasib dengan saya, korang jangan sedih atau putus asa,” tambahnya.

Untuk pengetahuan anda, Melati atau lebih mesra disapa Kak Mel antara pembantu peribadi yang paling lama berkhidmat dengan Aliff Syukri.


Hamil Empat Bulan, Suami Bimbang Faye Kusairi Terlalu Aktif

Kini hamil anak kedua dan usia kandungan sudah mencecah empat bulan, pelakon Faye Kusairi dilihat tetap aktif dalam bidang seni, permotoran dan peniagan yang diusahakannya.

Faye juga mengakui suaminya iaitu pengarah Azmi Hatta bimbang dengan aktiviti yang dilakukan setiap hari. Bagaimanapun, Faye berkata suaminya memahami sikapnya seorang yang jenis tak senang duduk.

“Suami mana yang tak bimbang tapi sebab dia dah masak dengan perangai saya yang tak senang duduk ni. Jadi dia sentiasa pesan dekat saya supaya selalu berjaga-jaga dan elak terlalu aktif.

“Selepas bersalin, Insya-Allah saya tetap akan aktif dalam karier seni jika masih ada tawaran yang diberikan. Begitu juga dengan penglibatan suka permotoran dan perniagaan.

“Saya akan cuba yang terbaik untuk bekerja dalam masa yang sama menguruskan keluarga yang sememangnya menjadi keutamaan saya,” katanya kepada mStar Online.

Dalam pada itu, Faye berkata dia alami alahan teruk pada trimester pertama sehingga menyebabkan berat badannya turun sebanyak 4 kilogram. Bagaimanapun, keadaannya kini semakin baik.

“Alhamdulillah semakin baik. Doktor memang ada beritahu setiap pengalaman ada hamil ada perbezaan. Jadi untuk saya sendiri memang ada perbezaan yang ketara.

“Dengan Alif dulu ada juga alahan tapi tak seteruk sekarang. Saya hilang 4 kilogram semasa trimester pertama,” katanya.

Faye mendirikan rumah tangga dengan Azmi pada 9 April 2017 dan dikurniakan cahaya mata lelaki, Alif Azmi yang kini berusia dua tahun.


Lufya Kagum Dengan Sharnaaz, Sanggup Buang Ego Demi Anak

Hampir setahun kemelut rumah tangganya hangat diperkatakan, perkahwinan Lufya Omar akhirnya sampai ke titik noktah apabila Dr Che Muhammad Hafiz mengesahkan mereka sudah pun bercerai pada 17 Jun lalu.

Mendakwa bekas suaminya sudah hampir setahun lebih tidak berjumpa anak perempuan mereka, Lufya mahu Dr Che Hafiz mencontohi Sharnaaz Ahmad yang tetap bertanggungjawab meskipun berlaku persengkataan dalam rumah tangganya.

“Saya petik nama Sharnaaz, sebab sikapnya yang sangat positif. Dia sanggup buang ego demi anak. Saya sentiasa izinkan dia (Hafiz) untuk berjumpa anak kami, tetapi dia yang tak mahu datang ke rumah.

“Padahal saya sudah maklumkan kepadanya, kalau tak nak jumpa di rumah, boleh ke kawasan ‘club house’ yang ada menyediakan perpustakaan serta taman permainan,” katanya kepada Harian Metro.

Mengakui kehidupannya kini lebih bahagia, Lufya bagaimanapun tak mampu mengelak rasa bimbangnya mengenai mada depan anaknya, Laana Haura yang kini berusia tiga tahun.

“Saya bahagia tapi bila sentuh pasal anak, ia melemahkan hati seorang wanita. Saya harap, semua dapat doakan supaya dia (bekas suami) bersetuju untuk berbincang dengan baik.

“Saya nak pergi Umrah bawa anak pun tak boleh kerana isu rumah tangga kami dan itu membuatkan saya berfikir banyak perkara,” katanya.

Dalam pada itu, Lufya turut menasihati bekas suaminya supaya boleh memilih kawan-kawan yang boleh membawa ke arah kebaikan.

“Kawan-kawan yang baik adalah rakan yang akan menasihati kita supaya melakukan perkara-perkara baik. Bukannya, mereka beri nasihat yang tidak sewajarnya dan bawa pula ke tempat-tempat yang tidak sepatutnya,” katanya.


Nak Bersuara Boleh, Tapi Janganlah Berbohong!

Bercakap, posting, share, komen dalam media sosial ni memang mudah saja sekarang ni. Guna hujung jari pun boleh! Senang-senang saja nak dapatkan sesuatu info itu. Tapi pernah tak anda terfikir apa yang anda share, post ataupun komen tu betul atau tak? Sahih ke tak?

Eh! “Itu kan media social kami, kami berhak bersuara lah,” kata Si Timah…“Yes! Itu media sosial kami, biarlah kami nak kongsi atau post sebarang info pun!”, backup Si Ana. Chuppp…chuppp!!! Hold kejap kat sini! Kita refresh semula, back to basic. Fikir dulu sebelum bertindak.

Kami pasti ramai antara anda ni suka ‘menghadap’ telefon untuk update media sosial masing-masing kan? Facebook, WhatsApp, Instagram, Twitter dan banyak lagi lah media social. Kadang-kadang busy tu mengalahkan Perdana Menteri!

Tapi, ada satu masalah yang anda selalu buat. Nak tahu apa? Anda berbohong dalam menyampaikan info tersebut. Sengaja ‘create’ cerita palsu kononnya nak berita yang anda buat tu viral. Sedangkan ianya sangat salah.

Ya benar, memang setiap orang ada kekebasan untuk bersuara tapi jangan sampai berbohong dalam menyampaikan maklumat itu. Luahkan berdasarkan fakta dan bukannya mereka cerita sendiri. Kadang-kadang tu sengaja menambah-nambah info salah pada maklumat tersebut. Kan salah tindakan tu!

Gais, benda kecil boleh jadi sangat ‘tenat’ kalau anda berbohong dengan info yang anda nak sampaikan pada kawan-kawan atau pun orang lain. Lagi tragik, bila ada pula kawan-kawan yang lain share pula info salah tu. Berantai-rantai jadinya. Aduh! Sebabkan ni lah ramai orang yang panik bila dapat info salah.

Apa manfaatnya bila anda berbohong? Tak ada satu pun faedahnya. Kalau benda ni jadi serius, anda juga yang terpaksa meringkuk dalam penjara tau. Ini bukan benda main-main.

Kalau anda nak tahu, ada individu yang ditangkap pihak berkuasa disebabkan pembohongan yang dia ‘create’ hingga membuatkan orang ramai panik disebabkan info salah dia tu.

Jadi anda hati-hati okay. Yes, anda bebas bersuara tapi jangan berbohong. Perkara ini adalah sangat salah. Anda kena lebih sensitif dengan setiap isu yang berlaku.

Contohya isu Coronavirus yang melanda negara kita ni. Jangan nak tokok tambah info hingga menyebabkan isu menjadi lebih serius dan membuatkan orang ramai bimbang dan takut!

Hentikan pembohongan kerana pembohongan inilah yang boleh musnahkan hidup anda. Anda boleh didakwa atas kesalahan yang dilakukan. Sepatutnya beri pandangan anda tanpa menyebarkan kebencian kepada orang lain okay.

AWAS! Anda juga perlu sentiasa berjaga-jaga bila nak komen di mana-mana media sosial ataupun di beberapa platform yang lain. Kerana setiap posting dan komen yang anda buat boleh mengundang salah faham kepada netizen-netizen lain yang memerhati.

Satu lagi, kalau anda dapat sesuatu info jangan sewenang-wenangnya percaya dengan info tersebut sebelum sebarkan pada orang lain. ‘Check’ dulu info yang anda dapat tu di platform yang benar dan boleh dipercayai seperti media utama, blogger seperti Rotikaya, Soya Cincau, Says, Rojaklah dan banyak lagi.

Satu portal yang mudah untuk anda semak kesahihan info adalah di sebenarnya.my.  Portal ini diwujudkan oleh Suruhanjaya Komunikasi dan Multimedia Malaysia (SKMM) untuk membantu anda menyemak kesahihan info di samping mengekang penularan berita palsu.

Kadang-kadang kita lupa dan alpa bila bercakap atau pun nak buat posting tentang sesuatu isu di media social. Hinggakan apa yang kita sampaikan itu adalah salah dan sama sekali tidak boleh diterima.

Anda kena sentiasa beringat sebelum mahu kongsikan atau ‘create’ sesuatu info. Anda juga perlu jadi individu yang bijak menilai tentang penyebaran sesuatu info itu. Jangan main serkap jarang saja tau. Pastikan dulu info yang anda baca itu betul sebelum nak share dan sebarkan pada orang lain.

Jangan memandai-mandai, seronok nak ‘create’ pembohongan di setiap info yang anda nak sampaikan itu. ‘It’s totally wrong!’

Cuba anda bayangkan hidup di sebalik tirai besi gara-gara sikap tidak bertanggungjawab anda itu. Kesian dengan mak ayah dan famili anda yang terpaksa tanggung malu yang berpunca dari sikap tidak bertanggungjawab anda itu.

Jangan musnahkan masa depan dan hidup anda gara-gara ‘create’ pembohongan dalam sesuatu info. Seeloknya beri pandangan yang baik tanpa sebarkan info salah dan kebencian pada orang lain.

Ingat! Sekiranya anda menerima sebarang info yang belum diketahui kesahihannya, rujuk kepada platform-platform utama yang boleh dipercayai seperti kami sebutkan tadi di atas. Sekiranya ia palsu, laporkannya terus di sebenarnya.my.


10 Fakta Tentang Bakal Suami Mira Filzah

Sekian lama berteka-teki mengenai status hubungannya dengan Wan Emir Astar, bagaimanapun segalanya sudah terjawab apabila Mira Filzah mengesahkan dia sudah menjadi tunangan jejaka tersebut.

Susulan berita pertunanganya itu, ramai lelaki meluahkan rasa sedih dan kecewa. Malah, ramai yang beranggapan jejaka itu sangat bertuah kerana bakal memiliki aktres kesayangan ramai tersebut.

BACA: Timbalan Menteri Datin Mastura Sahkan Bakal Jadi Ibu Mertua Mira Filzah

Apa yang pasti, ramai ingin tahu siapa sebenarnya jejaka yang berjaya mencuri hati Mira Filzah. Ini fakta mengenai Wan Emir dan hubungannnya dengan Mira Filzah.

1. Nama sebenar Wan Emir iaitu Wan Emir Astar Wan Mohammad Khair-il Anuar yang kini berusia 30 tahun. Anak sulung daripada empat orang adik-beradik dan kesemuanya lelaki.

2. Emir bekerja sebagai seorang arikitek dan mempunyai firma seni bina serta perusahaan perniagaan sendiri. Kalau korang stalk Instagram dia, boleh check out di @wanemirastar.

3. Dia adalah anak kepada Timbalan Menteri Di Jabatan Perdana Menteri (Tugas-Tugas Khas) iaitu Datin Mastura Mohd Yazid yang juga Ahli Parlimen Kuala Kangsar.

Ibu Emir mula bertanding sebagai wakil rakyat di kawasan itu dalam Pilihan Raya Kecil (PRK) pada Jun 2016 selepas kematian suaminya yang merupakan Ahli Parlimen Kuala Kangsar dan bekas Ahli Parlimen Kuala Kangsar, Allahyarham Wan Mohammad Khair-il Anuar.

4. Arwah bapa Emir iaitu Wan Mohammad Khair-il Anuar meninggal dunia dalam nahas helikopter di Sarawak pada 5 Mei 2016 dan mendapat liputan yang meluas.

5. Emir juga mengikut jejak langkah ibu bapanya dengan bergiat aktif dalam bidang politik dengan membantu ibunya berkempen.

6. Jejaka kacak hitam manis itu pernah berkawan dengan Mira sewaktu zaman pengajian namun hubungan itu terputus selepas Emir terbang ke luar negara bagi melanjutkan pelajarannya.

7. Khabar angin yang mengatakan Mira sudah dirisik Emir dan bakal berkahwin pada Oktober depan mula berterbangan sejak beberapa bulan lalu.

8. Lebih menguatkan spekulasi mengenai hubungan itu apabila Mira dan Emir hadir buat kali pertama di khalayak umum ketika di majlis resepsi perkahwinan pelakon Farah Nabila pada Januari lalu.

9. Pada 16 Julai lalu, Mira akhirnya mengakui dia sudah bertunang dan merancang untuk berkahwin tidak lama lagi namun belum bersedia berkongsi info lanjut mengenai perkara itu.

10. Kalau nak tahu, Mira Filzah juga bakal berbiras dengan pengacara Shalma Ainaa yang berkahwin dengan adik kepada Emir iaitu Wan Imar Izzat.


Sentiasa Kasihkan Ibu, Netizen Kagum Cara Chef Wan Melayan Ibu

Dikenali sebagai seorang yang mementingkan hubungan kekeluargaan, ramai yang mengagumi chef selebriti terkenal Chef Wan. Mana tidaknya, meskipun sudah 33 tahun bercerai namun Chef Wan masih menjaga kebajikan arwah bekas isterinya.

Sering berkongsikan momen manis bersama ibunya Noraini Abdullah atau lebih manja dipanggil Cik Ani, baru-baru ini Chef Wan dilihat memuat naik video memaparkan keakrabannya dengan ibunya.

Asyik nak makan Cik Ani nak tidur… Suruh tidur nak juga mengadap TV lama. 3.30pm u need your afternoon nap mother. Ahhh so wonderful to be semi retire spending more time with my mother. Alhamdulilah, kita dua2 dah reput ni…. Tidur kan emak semlm sleeping next to her in the end i was the one who fall asleep first.? Emak asyik main2 dgn gigi palsu dia sekejap keluar lepas tu masuk balik. Ada bunyi lagi..krap krup..krap krup. #cikanisayang

A post shared by  chef wan (@_chefwan58) on Jul 16, 2020 at 11:42pm PDT

Sikapnya yang sentiasa kasihkan ibu dan tidak pernah jemu melayan ibunya, rata-rata netizen kagum dan terharu melihat kasih sayang yang dicurahkan Chef Wan buat ibunya.

Menerusi perkongsikan itu, Chef Wan turut meluahkan rasa gembira dan indah kerana kini dapat meluangkan lebih banyak masa bersama ibunya.

Diruangan komen rata-rata netizen memuji Chef Wan seorang anak yang baik kerana tidak pernah lekang memberikan perhatian dan sering memenuhi kehendak ibunya.

Malah, ramai yang mengatakn ibunya sangat beruntungnya kerana dapat anak seperti Chef Wan. Kata netizen lagi, jika mahu mencari lelaki yang baik, carilah lelaki yang melayan ibunya seperti permaisuri. Malah, ramai mendoakan agar Chef Wan dimurahkan rezeki atas layanan baik diberikan buat ibunya.


“Kenapalah Saya Tak Pakai Tudung Awal”

Mula berhijab sejak Mac lalu, penyanyi Ernie Zakri berkata ada hikmah disebalik duduk di rumah ketika pelaksanaan Perintah Kawalan Pergerakan (PKP) dimana dia mempunyai masa untuk muhasabah diri.

Malah, Ernie mengakui kesilapannya mengangguhkan niatnya untuk berhijab sehingga tamat pentas akhir Anugerah Juara Lagu ke-34 yang lalu kerana lebih mementingkan soal kerja ketika itu. Bagaimanapun, dia bersyukur kerana di bukakan hati untuk berhijab.

“Masa AJL haritu, sebenarnya memang dah niat nak pakai tudung tetapi saya lebih memikirkan tentang soal kerja masa itu. Dan benda itu adalah satu kesilapan saya juga.

“Sekarang saya terfikir kenapalah saya tak pakai tudung lebih awal. Saya hanya manusia biasa. Saya sebenarnya rasa lagi bersyukur yang Allah berjaya buka hati saya,” katanya kepada Media Hiburan.

Ujarnya lagi, dia tidak akan sesekali menoleh ke belakang dan akan terus istiqamah dalam menjaga aurat. Ernie juga mengakui bimbang andai kata dia tidak sempat untuk berhijab.

“Lepas AJL, masa PKP ni yang meletakkan tanda untuk saya bertudung kerana timbul rasa ketakutan pada saya what if this is the end of the world. Sempat ke aku ni.

“Sedikit sebanyak benda tu mendorong saya untuk lebih berani dan Alhamdulillah lepas saya sarung je tidak ada apa-apa kesusahan bagi saya,” katanya.

Dalam pada itu, Ernie berkata meskipun sudah berhijab namun ia tidak menghalang dirinya untuk teruskan karier dalam bidang nyanyi kerana dia percaya niat yang baik pasti akan dipermudahkan.

“Pada saya Allah itu penyayang. Dia tidak akan suruh kita berhenti cari rezeki tapi dengan cara dan haluan yang betul. Benda ni sangat subjektif.

“Ada juga yang mengatakan yang sepatutnya kita ni tak boleh menyanyi tapi pada saya asalkan niat tu betul kita nak cari rezeki yang halal,” katanya.


Sanggup Beratur Panjang, Ustaz Ebit Sebak Sokongan Orang Ramai Buat Elewsmart

Selepas beberapa bulan berhempas pulas, akhirnya hasrat pendakwah terkenal Ustaz Ebit Lew tercapai jua dimana hari ini merupakan hari pertama pembukaan pasaraya Elewsmart miliknya di Bandar Baru Bangi.

Menerusi perkongsian di Instagram, Ustaz Ebit berkongsikan keadaan di sana dimana beratus orang beratur panjang pada hari pembukaan itu. Dalam entri itu, Ustaz Ebit sebak dengan sokongan luar biasa diberikan orang ramai.

BACA: Ustaz Ebit Lew Sedia Khidmat Van Jenazah & Ambulans Percuma

Lebih terharu, Ustaz Ebit berkata ada yang sanggup datang dari jauh semata-mata ingin memberikan sokongan kepada pembukaan cawangan pertama Elewsmart.

Ya Allah sebak sayu rasa di pembukaan @elewsmart Bandar Baru Bangi. Terima kasih semua yang mendoakan. Ramainya orang yang hadir memberi sokongan dan mendoakan. Jauh-jauh datang. Semua beri isyarat wajah atau tangan. Maksudnya kita semua sebuah keluarga-ebitlew elewsmart Saudaraku Murah?

A post shared by  Ebit Lew (@ebitlew) on Jul 18, 2020 at 12:48am PDT

Masing-masing bertegur sapa walaupun tidak dapat berkenalan secara rapat berikutan keadaan pasaraya yang begitu meriah.

Menerusi foto dikongsikan, Ustaz Ebit turut sama-sama mengedarkan aiskrim kepada kanak-kanak dan ramai yang tidak melepaskan peluang untuk bergambar bersama individu yang  amat disayangi rakyat Malaysia itu.

Esok, cawangan kedua daripada 10 cawangan akan dibuka secara rasminya di TTDI Grove Kajang. Antara cawangan lain yang akan dibuka seterusnya adalah di Cyberjaya, Dataran Perniagaan Cheras dan Prima Sri Gombak Batu Caves.


Zizan Razak Doakan Mira Filzah Bahagia

Kini sudah bergelar tunangan orang dan bakal melangsungkan perkahwinan tahun ini bersama jejaka pilihan hati, Wan Emir Astar, pelakon dan pelawak Zizan Razak mengucapkan tahniah buat Mira Filzah.

Tumpang gembira dengan apabila mendapat tahu tentang perkhabaran tersebut, Zizan berkata dia mendoakan yang terbaik untuk kebahagiaan Mira dan semoga rumah tangga yang bakal dibina itu dipermudahkan.

“Saya tumpang bahagia. Orang dah nak kahwin, lebih baik doa yang baik-baik. Semoga masa depan dirancang akan dipermudahkan.

“Moga Mira menjadi isteri yang baik dan mendapat suami melengkapi hidupnya hingga ke jannah. Seterusnya, menambah ahli keluarga baharu dengan termeterainya ikatan suci itu,” katanya kepada BH Online.

Terdahulu, Zizan pernah digosipkan memiliki hubungan istimewa dengan Mira, bagaimanapun Mira pula mengakui tidak terikat dengan komitmen percintaan dengan mana-mana rakan artis.


Mat Dan Terkilan Dihalang Tunai Solat Jumaat

Umum sedia maklum kerajaan sudah membenarkan orang ramai untuk solat jemaah di masjid tetapi perlu mengikut SOP yang telah ditetapkan dengan mengamalkan jarak sosial.

Bagaimanapun, pengembara dan pengacara dikenali ramai, Mat Dan meluahkan rasa terkilan kerana tidak dibenarkan masuk ke masjid untuk menunaikan solat Jumaat semalam.

Dilihat sebak meluahkan perkara itu, Mat Dan berkata dia tidak dapat masuk ke masjid kerana dia bukan warganegara Malaysia. Menerusi perkongsian video itu, Mat Dan berkongsikan pengalaman di Mekah yang tidak mengenal kulit, bangsa mahupun rupa.

A post shared by  Mat Dan (@mat_dan1) on Jul 16, 2020 at 9:59pm PDT

“Agak sedih hari ini. Pukul 12 saya tunggu di masjid rumah saya dan abang Rela kita tak bagi masuk. Bukan sebab penuh ke, tak ikut SOP, semua ada tapi sebab bukan warganegara,” katanya.

Bagaimanapun, Mat Dan redha dengan SOP yang ditetapkan dimana warga asing tidak dibenarkan masuk dan rakyat Malaysia diutamakan serta meminta pandangan masyarakat berkenaan perkara itu.

“Terima kasih kepada abang Rela dan minta pandangan masyarakat. Saya faham kita kena utama rakyat Malaysia. Tapi come on lah. Saya ikut SOP,” katanya.

Diruangan komen, rata-rata netizen turut sama sebak melihat perkongsian Mat Dan itu dan meminta supaya bersabar. Dalam pada itu, ramai yang mendoakan agar Mat Dan diberi rezeki untuk menunaikan solat Jumaat minggu hadapan.